open-index/open-wikipedia-markdown huggingface dataset:
ഗവ. വൊക്കേഷണൽ ഹയർ സെക്കണ്ടറി സ്കൂൾ വെളളാർമല

വയനാട് ജില്ലയിലെ വയനാട് വിദ്യാഭ്യാസ ജില്ലയിൽ വൈത്തിരി ഉപജില്ലയിലെ ചൂരൽമലയിൽ സ്ഥിതിചെയ്യുന്ന ഒരു സർക്കാർ വിദ്യാലയമാണ് **ഗവ. വി.എച്ച്.എസ്.എസ്. വെളളാർമല**. 
പകരം=ഗവ. വൊക്കേഷണൽ ഹയർ സെക്കണ്ടറി സ്കൂൾ വെളളാർമല|ലഘുചിത്രം|ഗവ. വൊക്കേഷണൽ ഹയർ സെക്കണ്ടറി സ്കൂൾ വെളളാർമല, 2009ലെ ദൃശ്യം

## ചരിത്രം
1955 ജൂലൈ 1 ന് ഏകാധ്യാപക വിദ്യാലയമായി അട്ടമലയിൽ എസ്റ്റേറ്റ് വക കെട്ടിടത്തിലാണ് പ്രവർത്തനം ആരംഭിച്ചത്. 1974 സെപ്തംബർ മാസം 4 ന്‌ ഒരു അപ്പർ പ്രൈമറി സ്ക്കുൾ ആയി ഉയർത്തപ്പെടുകയും ചൂരൽമലയിൽ പരേതനായ പി.കെ ഹുസൈൻ ഹാജി സൗജന്യമായി നല്കിയ സ്ഥലത്ത് തോട്ടം തൊഴിലാളികളുടെ ശ്രമഫലമായി ഒരു സ്ഥിരം കെട്ടിടം നിർമ്മിക്കുകയും 5 മുതലുളള ക്ലാസ്സുകൾ ആരംഭിക്കുകയും ചെയ്തു. 1976 ൽ അപ്പർ പ്രൈമറി സ്കൂളായി മാറി. ഈ വിദ്യാലയത്തെ ഒരു ഹൈസ്കൂളാക്കിമാറ്റുന്നതിനുളള പ്രവർത്തനങ്ങൾ നാട്ടുകാർ ഊർജ്ജിതമാക്കി. 1981 മുതൽ ഹൈസ്കൂൾ ക്ലാസുകൾ ആരംഭിച്ചു.
  

## 2024 ലെ ഉരുൾ പൊട്ടൽ
വയനാട് ജില്ലാ പഞ്ചായത്ത് 2021–23 വർഷത്തിൽ നിർമിച്ചതാണ് ഈ ഇരുനിലക്കെട്ടിടം. 2024 ജൂലൈ 30ന്  മുണ്ടകൈയ്യിൽ സംഭവിച്ച ഉരുൾ പൊട്ടലിൽ  ഈ വിദ്യാലയം ഏതാണ്ട് പൂ‍ർണമായി തകർന്നു. വിദ്യാലയത്തിന്റെ ഭൂരിഭാഗവും മണ്ണിനടിയിലായി.
ഈ വിദ്യാലയത്തിലെ  49 കുട്ടികളെ കാണാതാവുകയോ മരിക്കുകയോ ചെയ്തിട്ടുണ്ടെന്ന് വിദ്യാഭ്യാസ മന്ത്രി വി. ശിവൻകുട്ടി അറിയിച്ചിരുന്നു. 

സ്കൂളിന്റെ ഇരുനിലക്കെട്ടിടമില്ലായിരുന്നുവെങ്കിൽ ചൂരൽമല ടൗൺ ഇല്ലാതാകുമായിരുന്നു. ഈ കെട്ടിടത്തിന്റെ മുന്നിലൂടെ ഒഴുകിച്ചെന്ന കൂറ്റൻ പാറകളും മരങ്ങളും മണ്ണും കൂടിച്ചേർന്നാണ് പാടികളും വീടുകളും തകർത്തെറിഞ്ഞ് ദുരന്തം തീർത്തത്. എന്നാൽ, കെട്ടിടത്തിൽ തടഞ്ഞുനിന്ന മരങ്ങൾ അവിടെനിന്നു നീങ്ങിയിട്ടില്ല. ഈ കെട്ടിടത്തിന്റെ  സംരക്ഷണയിൽ  അതിനു പിന്നിൽ സ്ഥിതി ചെയ്തിരുന്ന ഒട്ടേറെ വീടുകൾക്കും കെട്ടിടങ്ങൾക്കും കുറച്ചു കേടുപാടുകളേ പറ്റിയുള്ളൂ. 
## പുനർനിർമ്മാണം
വയനാട് ഉരുൾപൊട്ടൽ ദുരന്തത്തിൽ തകർന്ന വെള്ളാർമല ഗവ. വൊക്കേഷനൽ ഹയർസെക്കൻഡറി സ്‌കൂളിനെ സംസ്ഥാനത്തെ മാതൃകാ സ്‌കൂൾപദ്ധതിയിൽ ഉൾപ്പെടുത്തി
പുനർനിർമിക്കുമെന്ന് പൊതുവിദ്യാഭ്യാസ മന്ത്രി വി. ശിവൻകുട്ടി പ്രഖ്യാപിച്ചിരുന്നു.  ഭൂകമ്പം ഉൾപ്പെടെ അതിജീവിക്കാൻ കഴിയുന്ന തരത്തിൽ അത്യാധുനിക സാങ്കേതികവിദ്യ ഉപയോഗിച്ച് നിർമാണം നടത്തും. സ്‌കൂളിന് ചുറ്റുമതിലും പണിയും. ബജറ്റിൽ ഒരു ജില്ലയിൽ ഒരു മാതൃക സ്‌കൂൾ പദ്ധതി പ്രഖ്യാപിച്ചിട്ടുണ്ടെന്നും വയനാട്ടിലെ ഈ മാതൃകാ സ്‌കൂൾ വെള്ളാർമല സ്‌കൂൾ ആയിരിക്കുമെന്നും മന്ത്രി പറഞ്ഞു.

## അവലംബം

## പുറത്തേക്കുള്ള കണ്ണികൾ
* സ്ക്കൂൾവിക്കി വെബ്സൈറ്റ്
* സമേതം വെബ്സൈറ്റ്

വർഗ്ഗം:വയനാട് ജില്ലയിലെ വിദ്യാലയങ്ങൾ
വർഗ്ഗം:2024-ലെ ഇന്ത്യയിലെ പ്രകൃതിദുരന്തങ്ങൾ
ഡി. കെ. സുരേഷ്

ഇന്ത്യയിലെ പതിനേഴാം ലോക്സഭയിലെ പാർലമെന്റ് അംഗമായിരുന്നു **ദൊഡ്ഡാലഹള്ളി കെംപെഗൌഡ സുരേഷ്**. കർണാടകയിലെ ബാംഗ്ലൂർ റൂറൽ ലോക്സഭാമണ്ഡലത്തെ പ്രതിനിധീകരിച്ച അദ്ദേഹം ഇന്ത്യൻ നാഷണൽ കോൺഗ്രസ് രാഷ്ട്രീയ പാർട്ടിയിലെ അംഗമാണ്.

## ആദ്യകാല ജീവിതവും വിദ്യാഭ്യാസവും
കർണാടക രാമനഗര ദൊഡ്ഡാലഹള്ളി കെംപെഗൌഡയുടെയും ഗൌരമ്മയുടെയും മകനായി ഡി. കെ. സുരേഷ് ജനിച്ചു. മറ്റൊരു പ്രശസ്ത കോൺഗ്രസ് നേതാവും കർണാടക ഉപമുഖ്യമന്ത്രിയുമായ ഡി. കെ. ശിവകുമാറിന്റെ ഇളയ സഹോദരനാണ് അദ്ദേഹം. സുരേഷ് ഹയർ സെക്കൻഡറി വരെ വിദ്യാഭ്യാസം നേടിയിട്ടുണ്ട്. സുരേഷ് ഒരു കർഷകനും ബിസിനസുകാരനുമാണ്. 

## രാഷ്ട്രീയ ജീവിതം
ഡി. കെ. സുരേഷ് മൂന്ന് തവണ എംപിയായി. ബാംഗ്ലൂർ റൂറൽ ലോക്സഭാമണ്ഡലത്തിലെ സിറ്റിംഗ് എംപിയായ എച്ച്. ഡി. കുമാരസ്വാമിയുടെ രാജിക്ക് ശേഷം 2013 മെയ് 21 ന് നടന്ന ഉപതിരഞ്ഞെടുപ്പിൽ അദ്ദേഹം പതിനഞ്ചാം ലോക്സഭയിലേക്ക് തിരഞ്ഞെടുക്കപ്പെട്ടു.

## വഹിച്ച സ്ഥാനങ്ങൾ

## ഇതും കാണുക

* പതിനഞ്ചാം ലോക്സഭ
* ഇന്ത്യയുടെ രാഷ്ട്രീയം
* ഇന്ത്യൻ പാർലമെന്റ്
* ഇന്ത്യാ ഗവൺമെന്റ്
* ഇന്ത്യൻ നാഷണൽ കോൺഗ്രസ്
* ബാംഗ്ലൂർ റൂറൽ ലോക്സഭാ മണ്ഡലം

## പരാമർശങ്ങൾ

വർഗ്ഗം:പതിനേഴാം ലോക്‌സഭയിലെ അംഗങ്ങൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:കർണാടകയിൽ നിന്നുള്ള ലോക്‌സഭാംഗങ്ങൾ
വർഗ്ഗം:കർണാടകയിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1966-ൽ ജനിച്ചവർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
എ.എം. ശ്രീധരൻ (എഴുത്തുകാരൻ)

മലയാളത്തിലെ ഒരു ഗ്രന്ഥകാരനും പ്രഭാഷകനും വിവർത്തകനുമാണ്  എ.എം. ശ്രീധരൻ. കണ്ണൂർ സർവകലാശാല ഭാഷാ വൈവിധ്യ പഠനകേന്ദ്രം ഡയറക്ടറായി പ്രവർത്തിക്കുന്നു. വിവർത്തനത്തിനുള്ള 2023ലെ കേരള സാഹിത്യ അക്കാദമി പുരസ്കാരം നേടിയിട്ടുണ്ട്. **[[കഥകാദികെ]]** എന്ന ഗ്രന്ഥത്തിന്റെ വിവർത്തനമാണ് പുരസ്‌കാരത്തിന് അർഹമായത്. നിരവധി ഗ്രന്ഥങ്ങൾ രചിച്ചിട്ടുണ്ട്.

കാസ‌ർകോഡ് ജില്ലയിലെ ഉദിനൂർ ആണ് എ.എം ശ്രീധരന്റെ ജന്മസ്ഥലം. പിതാവ്: കെ.എം. സുബ്രഹ്മണ്യൻ. മാതാവ്: എ. എം. പാർവ്വതിയമ്മ. ഉദിനൂർ യു.പി.സ്‌കൂൾ, തൃക്കരിപ്പൂർ ഗവ: ഹൈസ്‌കൂൾ, പയ്യന്നൂർ കോളേജ് എന്നിവിടങ്ങളിലായി വിദ്യാഭ്യാസം. എം.എ റാങ്കോടുകൂടി വിജയം. കോഴിക്കോട് സർവ്വകലാ ശാലയിൽനിന്ന് ഫോ‌ക്ലോറിൽ ഡോക്‌ടറേറ്റ്. 

1985ൽ കാഞ്ഞങ്ങാട് നെഹ്റു കോളേജിൽ അധ്യാപകനായി ഔദ്യോഗിക ജീവിതം ആരംഭിച്ചു.  2006 മുതൽ കണ്ണൂർ സർവ്വകലാശാല മലയാളവിഭാഗം തലവനായും 2009 മുതൽ നീലേശ്വരത്തെ ഡോ.പി.കെ. രാജൻ സ്‌മാരക കാമ്പസ് ഡയറക്ടറായും പ്രവർത്തിച്ചു. തുടർന്ന് വിദൂരവിദ്യാഭ്യാസ വിഭാഗം ഡയറക്ടറായും അക്കാദമിക് സ്റ്റാഫ് കോളേജ് ഡയറക്‌ടറായും പ്രവർത്തിച്ച് 2021 ൽ വിരമിച്ചു. ഭാഷാസാഹിത്യവിഭാഗം ഡീൻ ആയിരുന്നു. ഇപ്പോൾ കണ്ണൂർ സർവകലാശാല ബഹുഭാഷ കേന്ദ്രത്തിന്റെ ഡയറക്‌ടറായി പ്രവർത്തിക്കുന്നു. ''ബ്യാരി ഭാഷാ നിഘണ്ടു'' നിർമ്മിച്ചു. തുളുഭാഷയുടെ വീണ്ടെടുക്കലിന് നേത‌ത്വം വഹിച്ചു. കേരള ഫോക്‌ലോർ അക്കാദമി നിർവാഹക സമിതി അംഗം, കേരള സംഗീത നാടക അക്കാദമി, കേരള സാഹിത്യ അക്കാദമി ജനറൽ കൗൺസിൽ അംഗം, ദ്രവീഡിയൻ ലിംഗ്വിസ്റ്റിക്സ് അസോസിയേഷൻ ഉപദേശക സമിതി എന്നിവയിലും പ്രവർത്തിച്ചു.

### പുസ്തകങ്ങൾ:
* മുകയർ: വംശീയത, സംസ്ക‌ാരം
* അതി ജീവനം
* ഫോക്ലോർ: സമീപനങ്ങളും സാധ്യതകളും 
* വരിയുടയ്ക്കപ്പെട്ട ജന്മങ്ങൾ 
* മാധ്യമം: മൗലികതയും നിരാകരണവും
* വാക്കിന്റെ രാഷ്ട്രീയം 
* ബ്യാരിഭാഷ നിഘണ്ടു, 
* ആഖ്യാനം കാലം കഥ, 
* ഉലയും ഉയിരും, 
* തുളു-മല യാളം നിഘണ്ടു, 
* തുളു: പാരമ്പര്യവും വീണ്ടെടുപ്പും, 
* തൊൽക്കാപ്പിയവും മലയാള വ്യാക രണവും
* താരതമ്യസാഹിത്യ പഠനങ്ങൾ 
* ഊരു കാക്കുന്ന പെണ്ണൊലികൾ 
* പുറംപോക്കിന്റെ പോർമുഖങ്ങൾ 
* തിന്മയുടെ ഇതിഹാസം അഥവാ ഇട്ടിക്കോരയുടെ പ്രതിയാത്രകൾ 
* ദൃശ്യകല- അരങ്ങും പാഠവും 
* വടയന്തൂർ: സമൂഹം ചരിത്രം സംസ്‌കാരം

#### വിവർത്തനങ്ങൾ:
* സതികമല (തുളുഭാഷയിലെ ആദ്യത്തെ നോവൽ) 
* ദൂജികെമ്മെരെ (തുളു നാടോടിഗാന സമാഹാരം) 
* കഥാകദികെ (തുളു കഥകൾ) 
* മിത്തബൈൽ യമുനക്ക (നോവൽ) 
* തുളു നാടോടിക്കഥകൾ 
* കാദ്യനാട: തുളുനാട്ടിലെ നാഗാരാധനാ സമ്പ്രദായം
* മണിമേഖല (തമിഴ് മഹാകാവ്യം)
* കുതിരിലെ കൈത (തുളു നോവൽ)

## അവലംബങ്ങൾ
ചൂരൽമല

പകരം=ഗവ. വൊക്കേഷണൽ ഹയർ സെക്കണ്ടറി സ്കൂൾ വെളളാർമല|ലഘുചിത്രം|ഗവ. വൊക്കേഷണൽ ഹയർ സെക്കണ്ടറി സ്കൂൾ വെളളാർമല 2009ലെ ദൃശ്യം
കേരളത്തിലെ വയനാട് ജില്ലയിലെ മേപ്പാടി പഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് **ചൂരൽമല**. മേപ്പാടിയിൽ നിന്ന് മുണ്ടക്കൈയ്യിലേക്ക് പോകുന്ന വഴിയിലാണ് ചൂരൽമലസ്ഥിതിചെയ്യുന്നത്. അട്ടമല, വെള്ളരിമല, മുണ്ടക്കൈ എന്നിവയാണ് ചൂരൽമലയുടെ ചുറ്റുമായി സ്ഥിതിചെയ്യുന്ന മറ്റ് ഗ്രാമങ്ങൾ. സൂചിപ്പാറ വെള്ളച്ചാട്ടം ചൂരൽമലയുടെ അടുത്തായാണ് സ്ഥിതിചെയ്യുന്നത്. മേപ്പാടിയിൽ നിന്ന് 13 കിലോമീറ്റർ അകലെയായാണ് ചൂരൽമല സ്ഥിതിചെയ്യുന്നത്. 2024 ജൂലൈ 30 ന് പുലർച്ചെ മുണ്ടക്കൈയ്യിൽ ഉരുൾപൊട്ടൽ ഉണ്ടാവുകയും അനേകം പേർക്ക് ജീവൻ നഷ്ടപ്പെടുകയും ചെയ്തു. ഈ ഉരുൾപൊട്ടലിൽ ഇവിടെ സ്ഥിതിചെയ്തിരുന്ന ഗവ. വൊക്കേഷണൽ ഹയർ സെക്കണ്ടറി സ്കൂൾ വെളളാർമല എന്ന ഹയർസെക്കന്ററിസ്ക്കൂളിന്റെ ഭൂരിഭാഗവും മണ്ണിനടിയിലായി.

## പ്രധാന സ്ഥാപനങ്ങൾ
* ഗവ. വൊക്കേഷണൽ ഹയർ സെക്കണ്ടറി സ്കൂൾ വെളളാർമല
* വെള്ളരിമല വില്ലേജ് ഓഫീസ്
## ആരാധനാലയങ്ങൾ
* ചൂരൽമല മസ്ജിദ്
* സെന്റ് സെബാസ്റ്റ്യൻസ് ആർസി ചർച്ച് ചൂരൽമല
* ചൂരൽമല ശ്രീ ശിവക്ഷേത്രം
## സമീപപ്രദേശങ്ങൾ
* അട്ടമല
* മുണ്ടക്കൈ
*വെള്ളരിമല
* ഏലവയൽ
* കല്ലടി

## അവലംബങ്ങൾ

വർഗ്ഗം:വയനാട് ജില്ലയിലെ ഗ്രാമങ്ങൾ
ബാംഗ്ലൂർ റൂറൽ ലോക്സഭാ മണ്ഡലം

ലഘുചിത്രം
ദക്ഷിണേന്ത്യൻ സംസ്ഥാനമായ കർണാടകയിലെ 28 ലോക്സഭ മണ്ഡലങ്ങളിൽ ഒന്നാണ് ബാംഗ്ലൂർ റൂറൽ (രാമനഗര ലോക്സഭാ മണ്ഡലം). പാർലമെന്ററി മണ്ഡലങ്ങളുടെ അതിർത്തി നിർണ്ണയത്തെ തുടർന്ന് 2008ലാണ് ഈ മണ്ഡലം രൂപീകരിച്ചത്.

മുൻ കനകപുര ലോക്സഭാ മണ്ഡലത്തിൽ (2008 ൽ നിർത്തലാക്കപ്പെട്ടു) നിലനിന്നിരുന്ന ഏഴ് നിയമസഭാ മണ്ഡലങ്ങൾ ഉൾപ്പെടുന്ന എട്ട് നിയമസഭാ മണ്ഡലങ്ങൽ ഇതിൽ ഉൾപ്പെടുന്നു. 2009-ൽ ആദ്യമായി തിരഞ്ഞെടുപ്പ് നടന്നു.  ആദ്യ പാർലമെന്റ് അംഗം ജനതാദൾ (സെക്കുലർ) പാർട്ടിയിലെ എച്ച്. ഡി. കുമാരസ്വാമിയായിരുന്നു. 2013ൽ കുമാരസ്വാമി തന്റെ സീറ്റ് രാജിവച്ചു. തുടർന്നുണ്ടായ ഉപതിരഞ്ഞെടുപ്പിൽ ഇന്ത്യൻ നാഷണൽ കോൺഗ്രസ് (ഐ. എൻ. സി.) സ്ഥാനാർത്ഥി ഡി. കെ. സുരേഷ് വിജയിച്ചു. 2019ലെ ‍ തിരഞ്ഞെടുപ്പിൽ ഡി.കെ. സുരേഷ് ഈ നിയോജകമണ്ഡലത്തെ പ്രതിനിധീകരിച്ചു. 2024ലെ പൊതു തെരഞ്ഞെടുപ്പിൽ ബി.ജെ.പി സ്ഥാനാർത്ഥിയായ ഡോ. സി.എൻ. മഞ്ചുനാഥ് വിജയിച്ചു. നിലവിൽ മഞ്ചുനാഥാണ് ഈ മണ്ഡലത്തെ പ്രതിനിധീകരിക്കുന്നത്.

## ചരിത്രം
കർണാടകയിലെ ഒരു മുൻ ലോക്സഭ മണ്ഡലമായിരുന്നു **കനകപുര ലോക്സഭാ മണ്ഡലം**. കനകപുര, രാമഗദി, ചന്നപട്ടണ, മഗഡി, സഥാനൂർ, ഉത്തരഹള്ളി, മാളവള്ളി, അനേക്കൽ എന്നീ എട്ട് നിയമസഭാ മണ്ഡലങ്ങൾ ഇതിൽ ഉൾപ്പെടുന്നു. അവയിൽ കനകപുര, രാമഗദി, ചന്നപട്ടണ, മഗഡി, അനേക്കൽ നിയമസഭാ മണ്ഡലങ്ങൾ കർണാടകയിലെ അതിർത്തി നിർണ്ണയത്തിന്റെ ഭാഗമായി 2008ൽ രൂപീകരിച്ച ബാംഗ്ലൂർ റൂറൽ നിയോജകമണ്ഡലത്തിൽ നിലനിർത്തി. കനകപുര, രാമനഗരം, ചന്നപട്ടണ എന്നീ മണ്ഡലങ്ങളിലേക്ക് സഥാനൂർ ലയിപ്പിച്ചു. മാളവള്ളി മാണ്ഡ്യ നിയോജകമണ്ഡലത്തിന്റെ ഭാഗമാകുകയും ഉത്തരഹള്ളി പരിഷ്കരിക്കപ്പെടുകയും ഉത്തരഹള്ളി സർക്കിൾ പുതിയ ബാംഗ്ലൂർ സൌത്ത് നിയമസഭാ മണ്ഡലവുമായി ലയിപ്പിക്കുകയും ചെയ്തു.

പുതിയ നിയമസഭാ മണ്ഡലങ്ങളായ ബാംഗ്ലൂർ സൌത്ത്, അനേക്കൽ, രാജരാജേശ്വരിനഗർ എന്നിവ തുംകൂർ ജില്ല നിന്നുള്ള കുനിഗൽ നിയമസഭാ മണ്ഡലത്തോടൊപ്പം ബാംഗ്ലൂർ റൂറലിൻറെ ഭാഗമായി.

## നിയമസഭാ വിഭാഗങ്ങൾ
ബാംഗ്ലൂർ റൂറൽ ലോക്സഭാ മണ്ഡലത്തിൽ നിലവിൽ ഇനിപ്പറയുന്ന എട്ട് നിയമസഭ മണ്ഡലങ്ങൾ ഉൾപ്പെടുന്നു.

## പാർലമെന്റ് അംഗങ്ങൾ

## തിരഞ്ഞെടുപ്പ് ഫലം

### 2024 ലെ പൊതുതെരഞ്ഞെടുപ്പ്

### 2019 ലെ പൊതു തിരഞ്ഞെടുപ്പ്

### 2014 പൊതു തിരഞ്ഞെടുപ്പ്

### 2013 ലെ ഉപതിരഞ്ഞെടുപ്പ്

### 2009 പൊതു തിരഞ്ഞെടുപ്പ്

## ഇതും കാണുക

* രാമനഗരം ജില്ല
* ലോക്സഭയിലെ മണ്ഡലങ്ങളുടെ പട്ടിക

## പരാമർശങ്ങൾ

## പുറത്തേക്കുള്ള കണ്ണികൾ

* 2019 ലോക്സഭാ തെരഞ്ഞെടുപ്പിന്റെ തീയതിയും സമയക്രമവും
ചികിത്സാക്രമകല്പവല്ലി

കാശിനാഥൻ രചിച്ച ഒരു ആയുർവേദ ഗ്രന്ഥമാണ് **ചികിത്സാക്രമകല്പവല്ലി**.  കരുവ എം. കൃഷ്ണനാശാനാണ്  ഇതിന്റെ ഭാഷാവ്യാഖ്യാനം നടത്തിയത്. ഈഗ്രന്ഥത്തിന്റെ പാഠ പരിശോധന നടത്തിയത് ചേപ്പാട്ട് അച്യുത വാരിയരാണ്. സംസ്കൃതത്തിലോ മറ്റ് ഭാഷകളിലോ ഇതിന് വ്യാഖ്യാനമുണ്ടായിട്ടില്ല. എസ്.റ്റി. റെഡ്യാർ ആൻഡ് സൺസ് വിദ്യാഭിവർദ്ധിനി അച്ചുകൂടത്തിൽ അച്ചടിച്ച് രണ്ടു ഭാഗമായി പ്രസിദ്ധപ്പെടുത്തിയ ഗ്രന്ഥമാണിത്.  

ശുദ്ധമായ മൂല ഗ്രനഥത്തിന്റെ ദൗർലഭ്യവും അപ്രസിദ്ധങ്ങളായ ചില മരുന്നുകളുടെ കാഠിന്യവും ഈ വ്യാഖ്യാനത്തെ ആധികാരികമല്ലാത്താക്കിയോ എന്ന സംശയം അച്യുതവാരിയർ ഉന്നയിക്കുന്നുണ്ട്. 

## അവലംബം

വർഗ്ഗം:ആയുർവേദഗ്രന്ഥങ്ങൾ
വർഗ്ഗം:എസ്.റ്റി. റെഡ്യാർ ആൻഡ് സൺസ്  പ്രസിദ്ധീകരിച്ച ഗ്രന്ഥങ്ങൾ
മോന വാസു

ഒരു ഇന്ത്യൻ ടെലിവിഷൻ അഭിനേത്രിയാണ് **മോന വാസു** (ജനനം 15 ഒക്ടോബർ 1982). STAR പ്ലസിലെ Miilee എന്ന ടിവി പരമ്പരയിലെ ടൈറ്റിൽ കഥാപാത്രമായ Miilee എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതലായും അറിയപ്പെടുന്നത്.

## ആദ്യകാല ജീവിതം
2003-ൽ അവർ ന്യൂ ഡൽഹിയിലെ ശ്രീ വെങ്കിടേശ്വര കോളേജിൽ നിന്ന് സോഷ്യോളജിയിൽ ബിരുദം പൂർത്തിയാക്കി. അഭിനയത്തിൽ ഒരു കരിയർ പിന്തുടരുന്നതിനായി അവർ മുംബൈയിലേക്ക് താമസം മാറി.

## കരിയർ
#### ടെലിവിഷൻ
പ്രമുഖ ബ്രാൻഡുകളുടെ നിരവധി പരസ്യങ്ങളിൽ അഭിനയിച്ച് 2003-ൽ മോന വാസു തൻ്റെ ടെലിവിഷൻ അഭിനയ ജീവിതം ആരംഭിച്ചു. 2003 മുതൽ 2004 വരെ STAR ഗോൾഡിൽ ഓപ്പറേഷൻ ഗോൾഡ് എന്ന പ്രതിവാര ട്രാവൽ ഷോയിൽ അവർ ആതിഥേയത്വം വഹിച്ചു. ഇന്ത്യൻ ആർമിയിലെ സൈനികരുടെ ജീവിതത്തെക്കുറിച്ച് അറിയുക എന്നതായിരുന്നു ഈ ഷോയുടെ ആശയം. 2004 ലെ സഹാറ വൺ ടെലിഫിലിം 30 ഡേ ട്രയൽ എന്ന സിനിമയിൽ അവർ ഒരു പ്രധാന വേഷം ചെയ്തു. ഈ ലൈറ്റ് ഹാർട്ടഡ് റോം-കോം നിഖിൽ (കബീർ സദാനന്ദ്), ഷൈലി (മോന വാസു) ദമ്പതികളുടെ കഥയാണ്. സുഹാന ഭാട്ടിയയും രാജെൻ മഖിജാനിയും ചേർന്ന് രചിച്ച ഈ ചിത്രം ആ വർഷത്തെ ഇന്ത്യൻ ടെലി അവാർഡിൽ 'മികച്ച സ്ക്രിപ്റ്റ്' ആയി നാമനിർദ്ദേശം ചെയ്യപ്പെട്ടു.

2005-നും 2006-നും ഇടയിൽ സ്റ്റാർ പ്ലസിലെ പ്രൈംടൈം ഡെയ്‌ലി സീരിയൽ മൈലിയിൽ അവർ പ്രധാന വേഷം ചെയ്തു. 2007-ൽ 'ടോപ്പ് 10 ആക്ഷൻ ഹീറോസ്', 'ടോപ്പ് 10 ലവ് ട്രയാംഗിൾസ്', 'ടോപ്പ് 10 സിസ്ലിംഗ് സിംഗിൾസ്' തുടങ്ങിയ വിഭാഗങ്ങൾ ഉൾപ്പെട്ട സ്റ്റാർ വണ്ണിലെ പ്രതിവാര ഗാനങ്ങളുടെ കൗണ്ട്ഡൗൺ ഷോ ഐഡിയ ഏക് സേ ബാദ് കർ ഏക് അവർ ഹോസ്റ്റ് ചെയ്തു.

ബന്ധൻ എന്ന മാച്ച് ഫിക്സിംഗ് ഏജൻസി നടത്തുന്ന സുൽഭ ആര്യയുടെ മകൾ 9X- ലെ ജമേഗി ജോഡി ഡോട്ട് കോം എന്ന ടിവി സീരിയലിൽ സവിതയുടെ വേഷം അവർ ചെയ്തു. Ssshhhh... Koi Hai എന്ന ഹൊറർ ഷോയിലും അവർ ഒരു എപ്പിസോഡിക് വേഷം ചെയ്തു. 2008 മുതൽ 2009 വരെ എൻഡിടിവി ഇമാജിനിലെ പ്രൈം ടൈം സോപ്പ് ഓപ്പറ രാധാ കി ബേടിയാൻ കുച്ച് കർ ദിഖായേംഗിയിൽ മൂത്ത മകൾ രോഹിണിയുടെ വേഷം അവർ ചെയ്തു. 2009-ൽ സോണി ടിവിയിലെ സ്പെഷ്യൽസ് @ 10 എന്ന എപ്പിസോഡിൽ മോന വാസു അഭിനയിച്ചു.

2009-ൽ ഇസ് ജംഗിൾ സേ മുജെ ബച്ചാവോ (ഐ ആം എ സെലിബ്രിറ്റി, ഗെറ്റ് മി ഔട്ട് ഓഫ് ഹിയർ എന്നതിൻ്റെ ഇന്ത്യൻ പതിപ്പ്) എന്ന റിയാലിറ്റി ഷോയിൽ വിജയിച്ചതോടെയാണ് അവർ പ്രശസ്തയായത്. ബാലാജി ടെലിഫിലിംസിൻ്റെ പരിചയം, നീൽ സൈമണിൻ്റെ ലാസ്റ്റ് ഓഫ് ദ റെഡ് ഹോട്ട് ലവേഴ്‌സിൻ്റെ ഒരു കോമഡി നാടകത്തിൻ്റെ അഡാപ്‌റ്റേഷനായ സൗരഭ് ശുക്ല സംവിധാനം ചെയ്ത റെഡ് ഹോട്ട് എന്ന നാടകത്തിലാണ് അവർ പിന്നീട് അഭിനയിച്ചത്. 2011-ൽ ന്യൂഡൽഹിയിലെ കമാനിയിൽ ഏഷ്യയിലെ ഏറ്റവും വലിയ നാടകോത്സവമായ ഭാരത് മഹാോത്സവത്തിലും ഐഐഎം അഹമ്മദാബാദിൻ്റെ വാർഷിക ഉത്സവമായ ചാവോസിലും ഈ നാടകം അവതരിപ്പിച്ചിരുന്നു.
#### സിനിമകൾ
2013ൽ പുറത്തിറങ്ങിയ മാസി എന്ന ചിത്രത്തിലൂടെയാണ് മോന വാസു സിനിമ രംഗത്ത് അരങ്ങേറ്റം കുറിച്ചത്.

## ബാഹ്യ ലിങ്കുകൾ
* 
## അവലംബം
പക (റിവർ ഓഫ് ബ്ലഡ്)

2021ൽ പുറത്തിറങ്ങിയ  മലയാള ചലച്ചിത്രമാണ് **പക (റിവർ ഓഫ് ബ്ലഡ്)**. നിതിൻ ലുക്കോസാണ് ഈ ചലച്ചിത്രത്തിന്റെ രചനയും സംവിധാനവും നിർവഹിച്ചിരിക്കുന്നത്. ബേസിൽ പൌലോസ് പ്രധാന വേഷത്തിൽ അഭിനയിച്ച ചിത്രത്തിൽ വിനീത കോശി, നിതിൻ ജോർജ്, അഭിലാഷ് നായർ, ജോസ് കിഴക്കാൻ, അതുൽ ജോൺ, ജോസഫ് മാണിക്കൽ, മറിയക്കുട്ടി എന്നിവർ പ്രധാനകഥാപാത്രങ്ങളെ അവതരിപ്പിക്കുന്നു. രാജ് രാചകൊണ്ടയും അനുരാഗ് കശ്യപും ചേർന്നാണ് ചിത്രം നിർമ്മിച്ചത്. 2021 ലെ ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ ഡിസ്കവറി വിഭാഗത്തിൽ ഈ ചിത്രം പ്രദർശിപ്പിച്ചു. 2021ലെ റെഡ് സീ ഇന്റർനാഷണൽ ഫിലിം ഫെസ്റ്റിവലിലെ മത്സരവിഭാഗത്തിലും ഇത് തിരഞ്ഞെടുക്കപ്പെട്ടിട്ടുണ്ട്.

## കഥാപരിസരം
കേരളത്തിലെ പുരുഷാധിപത്യമുള്ള ഗ്രാമത്തിലാണ് കഥ നടക്കുന്നത്. ഈ ഗ്രാമത്തിൽ താമസിക്കുന്ന ഒരു ദമ്പതികൾ അവിടെ വെള്ളത്തേക്കാൾ രക്തമുള്ള ഒരു നദിയുടെ തീരത്ത് നടക്കുന്ന പ്രതികാരചക്രം അവസാനിപ്പിക്കാൻ തീരുമാനിക്കുന്നു. രക്തദാഹിയായ നദി തുടർന്നു നടക്കുന്ന എല്ലാത്തിനും സാക്ഷ്യം വഹിക്കുന്നു.

## നിർമ്മാണവും പ്രകാശനവും
2021 ഫെബ്രുവരിയിലാണ് ചിത്രത്തിൻ്റെ പ്രധാന ചിത്രീകരണം പൂർത്തിയാക്കിയത്. കോവിഡ്-19 മഹാമാരിയുടെ സമയത്ത് പോസ്റ്റ് പ്രൊഡക്ഷൻ ജോലികൾ പൂർത്തിയാക്കുകയും ചെയ്തു. 2021 ലെ ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ (ടി. ഐ. എഫ്. എഫ്) ഡിസ്കവറി വിഭാഗത്തിൽ പ്രദർശിപ്പിക്കുകയും ചെയ്തു.

## അഭിനേതാക്കൾ

* ബേസിൽ പൌലോസ് - ജോണി
* വിനീത കോശി - അന്നയായി 
* നിതിൻ ജോർജ് - ജോയി
* അതുൽ ജോൺ - പാച്ചി
* ജോസ് കിഴക്കാൻ - കൊച്ചെപ്പ
* അഭിലാഷ് നായർ-തങ്കൻ
* ജോസഫ് മാണിക്കൽ - വർക്കി
* മറിയക്കുട്ടി - മുത്തശ്ശി
* ജോസ് അഷാരിയോട്ട് - നീന്തൽക്കാരനായ ജോസ്

## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2021-ൽ പുറത്തിറങ്ങിയ ചലച്ചിത്രങ്ങൾ
ഐ.ആർ.ഡബ്ല്യൂ

ഐഡിയൽ റിലീഫ് വിങ് (ഐ.ആർ.ഡബ്ല്യു) എന്നത് കേരളത്തിൽ പ്രവർത്തിക്കുന്ന ഒരു സന്നദ്ധ സേവന സംഘടനയാണ്.ഐഡിയൽ റിലീഫ് വിങ് ഡിസാസ്റ്റർ മാനേജ്മെന്റ് കോർപ്സ് (Ideal Relief Wing Kerala a disaster management volunteer Corps) എന്നതാണ് മുഴുവൻ പേര്. 1992-ൽ ജമാഅത്തെ ഇസ്‌ലാമിയുടെ ആഭിമുഖ്യത്തിൽ രൂപീകൃതമായ ഈ സംഘടന 1996-ലെ സൊസൈറ്റി ആക്ട് പ്രകാരം രജിസ്റ്റർ ചെയ്യപ്പെട്ടു. അപകടങ്ങളും ദുരന്തങ്ങളും ഉണ്ടാകുമ്പോൾ അടിയന്തര ദുരിതാശ്വാസം ലഭ്യമാക്കുക, ജനങ്ങളിൽ ദീനാനുകമ്പയും സേവനമനസ്സും വളർത്തിയെടുക്കുക, സന്നദ്ധപ്രവർത്തകർക്ക് പരിശീലനം നൽകി സേവന സംസ്കാരം സൃഷ്ടിക്കുക എന്നിവയാണ് ഐ.ആർ.ഡബ്ല്യുവിന്റെ പ്രധാന ലക്ഷ്യങ്ങൾ. .2018, 2019 പ്രളയ രക്ഷാ പ്രവർത്തന രംഗത്തും   രക്ഷാ പ്രവർത്തനങ്ങൾ നടന്നു കൊണ്ടിരിക്കുന്ന വയനാട് മുണ്ടക്കൈ പ്രദേശങ്ങളിലും സജീവമായി ഐ.ആർ.ഡബ്ല്യൂ രംഗത്തുണ്ട്. . ഐ.ആർ.ഡബ്ല്യൂ വിന്റെ വനിതാ വോളണ്ടിയേഴ്സും ഈ രംഗത്ത് സജീവമാണ്. . 
## അവലംബം

വർഗ്ഗം:സന്നദ്ധ സംഘടനകൾ
വർഗ്ഗം:സാമൂഹികസംഘടനകൾ
വർഗ്ഗം:സേവനമേഖല
കോഴിക്കോട് പുഷ്പ

ആദ്യകാല മലയാള ചലച്ചിത്ര ഗായികയാണ് കോഴിക്കോട് പുഷ്പ(മരണം :01 ഓഗസ്റ്റ് 2024). 1954ൽ, പതിന്നാലാം വയസിലാണ്  ‘നീലക്കുയിൽ’ സിനിമയിലെ ‘കടലാസു വഞ്ചിയേറി, കടലും കടന്നുകേറി കളിയാടുമിളം കാറ്റിൽ ചെറുകാറ്റുപായ പാറി....’ എന്ന ഗാനം പുഷ്പ പാടുന്നത്.  ‘നീലക്കുയിലി’ൽ പി. ഭാസ്കരൻ രചിച്ച് കെ. രാഘവൻ ഈണമിട്ട ഈ ഗാനം പാടിയതോടെ പുഷ്പ പ്രശസ്തയായി.
## ജീവിതരേഖ
തലശ്ശേരിയിലാണ് പുഷ്പയുടെ തറവാട്. കോഴിക്കോട് മാവൂർ റോഡിനടുത്ത് ജാനകീമന്ദിരം വീട്ടിലാണ്
ജനിച്ചതും വളർന്നതും. മൂത്തസഹോദരിമാരായ തുളസിയും കൗസല്യയും കാലിക്കറ്റ് സിസ്റ്റേഴ്‌സ്
എന്നപേരിൽ കച്ചേരികൾ അവതരിപ്പിച്ചിരുന്നു. പുഷ്പയുടെ സംഗീതപഠനം അവരിൽനിന്നായിരുന്നു. 1950-ൽ കോഴിക്കോട് ആകാശവാണിയിൽ പുഷ്പയുടെ ‘സുലളിത സുമധുര’ എന്ന ലളിതഗാനാലാപനം കേട്ടാണ്
പി. ഭാസ്കരൻ നീലക്കുയിലിൽ പാടാൻ വിളിക്കുന്നത്. 1953-ൽ ‘ലോകനീതി’ എന്ന സിനിമയിൽ അഭയദേവ് - ദക്ഷിണാമൂർത്തി ടീമിനുവേണ്ടി രണ്ടു പാട്ടുകൾ
പാടിയെങ്കിലും ശ്രദ്ധനേടിയില്ല. അതിനുശേഷമാണ് നീലക്കുയിലിലേക്കുള്ള അവസരം.  ‘നീലക്കുയിലി’നു ശേഷം ഒട്ടേറെ അവസരങ്ങൾ തേടിയെത്തിയെങ്കിലും അതിനിടയിൽ പുഷ്പ വിവാഹിതായി. വിവാഹത്തോടെ ഈ രംഗത്തു നിന്ന് പിന്മാറി.

എൺപത്തിനാലാം വയസിൽ ചെന്നൈയിൽ വച്ച് അന്തരിച്ചു. 

കെ.വി. സുകുരാജൻ ആണ് പുഷ്പയുടെ ഭർത്താവ്. മക്കൾ: പുഷ്പരാജ് വാചാലി, സൂര്യ, സൈറ,

## അവലംബം


വർഗ്ഗം:മലയാളചലച്ചിത്രപിന്നണിഗായകർ
ഇലന്തൂർ നരബലി കേസ്

ഇന്ത്യൻ സംസ്ഥാനമായ കേരളത്തിലെ പത്തനംതിട്ട ജില്ലയിലെ ഇലന്തൂർ ഗ്രാമത്തിൽ  മനുഷ്യബലി ആചാരങ്ങളുടെ ഭാഗമായി രണ്ട് സ്ത്രീകളെ പീഡിപ്പിക്കുകയും കൊലപ്പെടുത്തുകയും ചെയ്ത കുറ്റകൃത്യത്തെയാണ് 2022 ഇലന്തൂർ മനുഷ്യബലി കേസ് പരാമർശിക്കുന്നത്. കേരള പോലീസിന്റെ തുടർച്ചയായ അന്വേഷണത്തിൽ എറണാകുളം ഗാന്ധിനഗർ സ്വദേശിയും കുപ്രസിദ്ധ കുറ്റവാളിയും മന്ത്രവാദിയുമായ മുഹമ്മദ് ഷാഫി, പത്തനംതിട്ട ഇലന്തൂർ നിവാസിയായ ഭഗവൽ സിംഗ്, ഭാര്യ ലൈല എന്നിവരെ അറസ്റ്റ് ചെയ്തു. കുടുംബത്തിൽ നിന്ന് അകന്ന് താമസിച്ചിരുന്ന ലോട്ടറി ടിക്കറ്റ് വിൽപ്പനക്കാരായ റോസ്ലിൻ, പത്മ എന്നിവരായിരുന്നു ഇരകൾ. മനുഷ്യബലിയുടെ പേരിലാണ് കൊലപാതകങ്ങൾ നടന്നതെന്നും നരഭോജനം ഉൾപ്പെട്ടതായും റിപ്പോർട്ട് ചെയ്യപ്പെട്ടതിനാൽ ഈ കേസ് മാധ്യമശ്രദ്ധ നേടി.
## സംഭവം
എറണാകുളം കടവന്ത്ര സ്വദേശിയ പത്മം എന്ന ലോട്ടറി വിൽപ്പനക്കാരിയെ കാണാനില്ലെന്ന കുടുംബത്തിന്റെ പരാതിയിൽ നടന്ന അന്വേഷണത്തിലാണ് കേരളത്തെ നടുക്കിയ ദുർമന്ത്രവാദക്കൊല പുറത്തുവരുന്നത്. എറണാകുളത്ത് കാലടിയിലും കടവന്ത്രയിലും ലോട്ടറി വിൽപ്പന നടത്തിയിരുന്ന രണ്ട് സ്ത്രീകളെ തട്ടിക്കൊണ്ടുപോയി ക്രൂരമായ കൊലപാതകത്തിന് ഇരയാക്കിയെന്നാണ് പൊലീസ് നിഗമനം. പത്തനംതിട്ട ഇലന്തൂരിൽ തിരുമ്മൽ ചികിൽസാ കേന്ദ്രം നടത്തുന്ന ഭഗവൽ സിംഗും ഭാര്യ ലൈലയും ചേർന്നാണ് സാമ്പത്തിക അഭിവൃദ്ധിക്കുള്ള നരബലി എന്ന രീതിയിൽ രണ്ട് സ്ത്രീകളെ കഴുത്തറുത്ത് കൊന്ന് ശരീരഭാഗങ്ങൾ കഷ്ണങ്ങളായാണ് വീട്ടുപറമ്പിൽ കുഴിച്ചിട്ടത്.

കാലടി സ്വദേശിയായ റോസ്ലിൻ, കടവന്ത്ര പൊന്നുരുന്നി സ്വദേശി പത്മം എന്നിവരാണ് കൊല്ലപ്പെട്ടത്. തിരുവല്ല എലന്തൂർ സ്വദേശി ഭഗവൽ സിംഗിനും ഭാര്യ ലൈലയ്ക്കും ദുർമന്ത്രവാദത്തിന്റെ ഭാഗമായി കൊലചെയ്യാൻ സ്ത്രീകളെ എറണാകുളത്ത് നിന്ന് തിരുവല്ലയിൽ എത്തിച്ച് നൽകിയത് പെരുമ്പാവൂർ സ്വദേശിയായ ഷിഹാബ് എന്ന റഷീദ് ആണ്. ഷിഹാബ് എന്ന റഷീദിനെ കസ്റ്റഡിയിലെടുത്തതിന് പിന്നാലെയാണ് ഇരട്ടക്കൊലയുടെ ചുരുളഴിഞ്ഞത്. കടവന്ത്ര സ്വദേശി പത്മയുടെ മകനാണ് അമ്മയെ കാണാനില്ലെന്ന പരാതിയുമായി സെപ്തംബർ 27ന് പൊലീസിനെ സമീപിച്ചത്.

സെപ്റ്റംബർ 27 ന് തുടങ്ങിയ അന്വേഷണത്തെ തുടർന്നാണ് വിവരങ്ങൾ പുറത്ത് വന്നത്. സ്ത്രീകളുടെ മൊബൈൽ ടവർ ലൊക്കേഷൻ കേന്ദ്രീകരിച്ചായിരുന്നു പോലീസ് അന്വേഷണം. തുടർന്ന് തിരുവല്ലക്കാരായ ദമ്പതികളും പെരുമ്പാവൂരുകാരനായ ഏജന്റും അറസ്റ്റിലാവുകയായിരുന്നു.

## അവലംബം
നിലമ്പൂർ മജ്മഅ്

മലപ്പുറം ജില്ലയിലെ നിലമ്പൂരിൽ 1989 ൽ കാന്തപുരം എ.പി അബൂബക്കർ മുസ്പിലിയാർ പ്രസിഡൻ്റും കൂറ്റമ്പാറ അബ്ദുറഹ്മാൻ ദാരിമി ജനറൽ സെക്രട്ടറിയും വണ്ടൂർ അബ്ദുറഹ്മാൻ ഫൈസി വർക്കിംഗ് പ്രസിഡൻ്റുമായി സ്ഥാപിതമായ മത ഭൗതിക സമന്വിത വിദ്യാഭ്യാസ സ്ഥാപനമാണ് മജ്മഉസ്സഖാഫത്തിൽ ഇസ്‌ലാമിയ്യ. വിവിധ സ്ഥാപനങ്ങളിലായി രണ്ടായിരത്തോളം വിദ്യാർത്ഥികൾ പഠനം നടത്തിക്കൊണ്ടിരിക്കുന്നു. അനാഥകളും അഗതികളും മുതഅല്ലിമീങ്ങളും അടക്കം അഞ്ഞൂറോളം വിദ്യാർത്ഥികൾ സ്ഥാപനത്തിന്റെ പൂർണ്ണ സംരക്ഷണത്തിൽ താമസിച്ചു പഠിക്കുന്നു.

## സ്ഥാപനങ്ങൾ
* യതീംഖാന
* അഗതി മന്ദിരം
* ജൂനിയർ ദഅവ കോളേജ്
* സീനിയർ ദഅവ കോളേജ്
* അൽ ഹറമൈൻ ഹിഫ്ളുൽ ഖുർആൻ
* കമ്പ്യൂട്ടർ സെന്റെർ
* ഇംഗ്ലിഷ് മീഡിയം സ്കൂൾ https://schools.org.in/malappuram/32050400726/majmau-school-nilambur.html
* ഐ.ടി.ഐ
* മാഹിറ വിമൻസ് അക്കാദമി https://g.co/kgs/z5uktYs
* പി.എസ്.സി കോച്ചിംഗ് സെന്റർ
നൂറനാട് ഹനീഫ്

മലയാള സാഹിത്യകാരനായിരുന്നു **നൂറനാട് ഹനീഫ്** (20 ഫെബ്രുവരി 1935 - 5 ഓഗസ്റ്റ് 2006)  . നോവലുകൾ, ചെറുകഥകൾ, യാത്രാവിവരണങ്ങൾ, ബാലസാഹിത്യങ്ങൾ തുടങ്ങി 32 ഓളം കൃതികൾ ഹനീഫ് പ്രസിദ്ധീകരിച്ചു.
## ജീവിതരേഖ
ആലപ്പുഴ ജില്ലയിലെ നൂറനാട് എന്ന സ്ഥലത്ത് തമ്പി റാവുത്തറിൻ്റെയും സുലേഖയുടെയും മകനായി 1935 ഫെബ്രുവരി 20 നാണ് ഹനീഫ് ജനിച്ചത് .   ആദിക്കാട്ടുകുളങ്ങര ലോവർ പ്രൈമറി സ്കൂൾ, നൂറനാട് അപ്പർ പ്രൈമറി സ്കൂൾ, അടൂർ ഹൈസ്കൂൾ എന്നിവിടങ്ങളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം പന്തളം എൻഎസ്എസ് കോളേജിൽ നിന്ന് മലയാള സാഹിത്യത്തിൽ ബിരുദം നേടി . 35 വർഷത്തിലേറെയായി കൊല്ലത്തെ വെസ്റ്റ് കൊല്ലം ഗവ.ഹയർസെക്കണ്ടറി സ്കൂളിൽ മലയാളം പഠിപ്പിച്ചു.  ആദ്യ നോവൽ തീരം കാണാത്ത തിരമാലകൾ 1967-ൽ പ്രസിദ്ധീകരിച്ചു. 24 നോവലുകളും രണ്ട് യാത്രാവിവരണങ്ങളും ഉൾപ്പെടെ 32 ഓളം കൃതികൾ അദ്ദേഹം പ്രസിദ്ധീകരിച്ചു. കൃഷ്ണ ചൈതന്യ തന്റെ ഹിസ്റ്ററി ഓഫ് മലയാളം ലിറ്ററേച്ചർ എന്ന ഗ്രന്ഥത്തിൽ പരാമർശിച്ചിട്ടുണ്ട്.

കേരള സാഹിത്യ അക്കാദമി , സമസ്ത കേരള സാഹിത്യ പരിഷത്ത്, സാഹിത്യ പ്രവർത്തക സഹകരണ സംഘം, ഓതേഴ്സ് ഗിൽഡ് ഓഫ് ഇന്ത്യ തുടങ്ങി നിരവധി സാഹിത്യ സംഘടനകളിൽ അംഗമായി പ്രവർത്തിച്ചു . തിരുവനന്തപുരത്തെ ആകാശവാണിയുടെ ഉപദേശക സമിതി അംഗവും ക്വയിലോൺ പബ്ലിക് ലൈബ്രറി ആൻഡ് റിസർച്ച് സെന്ററിന്റെ ഗവേണിംഗ് ബോഡി അംഗവുമായിരുന്നു.  2006 ഓഗസ്റ്റ് 5-ന് കൊല്ലത്തെ ഒരു സ്വകാര്യ ആശുപത്രിയിൽ വച്ച് അദ്ദേഹം അന്തരിച്ചു. അർബുദ ബാധിതനായി ഏറെ നാളായി ചികിത്സയിലായിരുന്നു.
## നൂറനാട് ഹനീഫ അനുസ്മരണം
ലഘുചിത്രം| കൊല്ലത്തു നടന്ന നൂറനാട് ഹനീഫ അനുസ്മരണത്തിൽ സംസാരിക്കുന്നു 2024
പതിനെട്ട് വർഷമായി തുടർച്ചയായി ഓഗസ്റ്റ് 5ന് കൊല്ലത്ത് ഈ എഴുത്തുകാരന്റെ അനുസ്മരണ പ്രഭാഷണം നടന്നു വരുന്നു. 2024 ൽ എൻ.എസ്. മാധവനായിരുന്നു പ്രഭാഷണം നിർവഹിച്ചത്.
14-ാമത് നൂറനാട് ഹനീഫ് നോവൽ പുരസ്‌കാരവും നൽകി വരുന്നു. 45 വയസ്സിൽ താഴെയുള്ള നേവലിസ്റ്റുകൾക്കാണ് പുരസ്കാരം നൽകുന്നത്. 25,052 രൂപയും പ്രശസ്തി പത്രവും ശില്പവും അടങ്ങുന്നതാണ് പുരസ്‌കാരം 2024 ലെ പുരസ്കാരം എം.പി.ലിപിൻ രാജ് രചിച്ച മാർഗരീറ്റ എന്ന നേവലിനായിരുന്നു.
ലഘുചിത്രം|എൻ.എസ്. മാധവൻ കൊല്ലത്തു നടന്ന നൂറനാട് ഹനീഫ അനുസ്മരണത്തിൽ സംസാരിക്കുന്നു 2024
## നൂറനാട് ഹനീഫ്  പുരസ്കാര ജേതാക്കൾ

## കൃതികൾ
### നോവൽ

* തീരം കാണാത്ത തിരമാലകൾ
*ഗോദ
* കിഴക്കോട്ട് ഒഴുകുന്ന പുഴ
* ഇവിടെ ജനിച്ചവർ
* കിരീടമില്ലതെ ചെങ്കൊല്ലാതെ
* അതിരാത്രം
* അടിമകളുടെ അടിമ
* ചമ്പലിൻ്റെ പുത്രി
* അഗ്നിമേഘം
* അഗ്നിവർഷം
* ഉർവ്വശി
* കാലാപാനി
* അതിരുക്കൾക്കപ്പുറം
### യാത്രാവിവരണം
* തലസ്ഥാനം മുതൽ തലസ്ഥാനം വരെ
* നിസാമിൻ്റെ നാട്ടിൽ
### കുട്ടികളുടെ സാഹിത്യം
* ചെല്ലക്കിളി ചെമ്മനക്കിളി
## അവലംബം
വിജയലക്ഷ്മി ബാലൻ

നാടക - ചലച്ചിത്ര അഭിനേത്രിയായിരുന്നു **വിജയലക്ഷ്മി ബാലൻ** (29 ജൂൺ 1940 - 07 ഓഗസ്റ്റ് 2024). 1980-ലെ മികച്ചസഹനടിക്കുള്ള സംസ്ഥാന സർക്കാരിന്റെ പുരസ്‌കാരം നേടിയിട്ടുണ്ട്.
## ജീവിതരേഖ
1940 ജൂൺ 29-ന്‌ കോഴിക്കോട്ടായിരുന്നു വിജയലക്ഷ്മിയുടെ ജനനം. അച്ഛൻ പറങ്ങോടൻ, അമ്മ കല്യാണി. രണ്ടു വയസ്സുള്ളപ്പോൾ അച്ഛനെ നഷ്ടപ്പെട്ട വിജയലക്ഷ്മിയെ പിന്നീട് വളരെ കഷ്ടപ്പെട്ട
അമ്മയാണ് വളർക്കിയത്. ബാല്യത്തിൽ തന്നെ കലാവാസന പ്രകടിപ്പിച്ചിരുന്ന വിജയലക്ഷ്മി കോഴിക്കോട് വെസ്റ്റ്ഹിൽ ചുങ്കം യു.പി.സ്‌കൂളിലും, പിന്നീട് പ്രൊവിഡൻസ് സ്‌കൂളിലും
പഠിക്കുമ്പോൾ നൃത്തവും പാട്ടും അഭ്യസിച്ചു.

വി.ടി. ഇന്ദുചൂഡൻ എഴുതിയ 'കാരാഗൃഹം' എന്ന നാടകത്തിലും അഭിനയിച്ചു. പിന്നീടങ്ങോട്ടു 'പ്രതിഭ ആർട്ട്‌സി'നുവേണ്ടിയും, 'എക്‌സ്പിരിമെന്റൽ തീയേറ്റേഴ്‌സിന് വേണ്ടിയും 'വെളിച്ചം വിളക്കന്വേഷിക്കുന്നു', 'മനുഷ്യൻ കാരാഗൃഹത്തിലാണു്', 'ചുവന്ന ഘടികാരം', 'സൃഷ്ടി സ്ഥിതി സംഹാരം', 'സനാതനം', 'സമന്വയം' തുടങ്ങി ധാരാളം നാടകങ്ങളിൽ ശ്രദ്ധേയമായ വേഷങ്ങൾ അവതരിപ്പിച്ചുകൊണ്ട് നാടകരംഗത്ത് സജീവമായി.

1957-ലാണ് നാടക-സിനിമാ അഭിനേതാവായ നിലമ്പൂർ ബാലനെ വിവാഹം ചെയ്യുന്നത്. നിലമ്പൂർ യുവജന കലാസമിതിക്കുവേണ്ടി നാടകത്തിൽ ഇരുവരും ഒന്നിച്ചഭിനയിക്കാൻ തുടങ്ങി. ഇരുവരും ചേർന്ന് 'കളിത്തറ' എന്ന പേരിൽ ഒരു നാടകസമിതി ആരംഭിച്ചു. കോഴിക്കോടു മ്യൂസിക്കൽ തീയേറ്റേഴ്‌സ്, കായംകുളം പീപ്പിൾസ് തീയേറ്റേഴ്‌സ്, മലബാർ തീയേറ്റേഴ്‌സ്, സംഗമം തീയേറ്റേഴ്‌സ്, കലിംഗ തീയേറ്റേഴ്‌സ് തുടങ്ങിയ സമിതികളിലെ സജീവമായിരുന്നു വിജയലക്ഷ്മി. ഗോപുരനടയിൽ, മഹാഭാരതം, മാന്ത്രികച്ചെണ്ട, വിശ്വരൂപം, വഴിയമ്പലം, കാട്ടുകടന്നൽ തുടങ്ങിയ നാടകങ്ങളിലെ കഥാപാത്രങ്ങൾ ഏറെ ശ്രദ്ധിക്കപ്പെട്ടു.

നിർമ്മാല്യം, സൂര്യകാന്തി, ബന്ധനം, അന്യരുടെ ഭൂമി, പോക്കുവെയിൽ, കഥയ്ക്കു പിന്നിൽ, ഒരേതൂവൽ പക്ഷികൾ, തീർത്ഥാടനം, അമ്മക്കിളിക്കൂട്, കൈയൊപ്പ് തുടങ്ങിയ സിനിമകളിലും ഏതാനും ടെലി ഫിലിമുകളിലും, സീരിയലുകളിലും അഭിനയിച്ചിട്ടുണ്ട്.
## അവലംബം


വർഗ്ഗം:മലയാളചലച്ചിത്രനടിമാർ
വർഗ്ഗം:മലയാളനാടകനടിമാർ
വർഗ്ഗം:2024-ൽ മരിച്ചവർ
വർഗ്ഗം:ഓഗസ്റ്റ് 6-ന് മരിച്ചവർ
മണിക്ഗഡ് (റായ്ഗഡ്)

മഹാരാഷ്ട്രയിലെ റായ്ഗഡ് ജില്ലയിൽ സ്ഥിതി ചെയ്യുന്ന ഒരു കോട്ടയാണ് മണിക്ഗഡ്. മാവൽ (പൂനെ) മുതൽ തീരദേശ തുറമുഖങ്ങളിലേക്കുള്ള വ്യാപാര പാതയുടെ മേൽനോട്ടം വഹിക്കുന്നതിനാണ് മണിക്ഗഡ് നിർമ്മിച്ചത്. 

## സ്ഥാനം
പൻവേലിൽ നിന്ന് 27 കിലോമീറ്റർ അകലെയുള്ള വാഷിവലി എന്ന ഗ്രാമത്തിന് സമീപമാണ് മണിക്ഗഡ് സ്ഥിതി ചെയ്യുന്നത്.  18° 45' വടക്ക്, 73° 10' കിഴക്ക് എന്നിങ്ങനെയാണ് കോട്ടയുടെ അക്ഷാംശ രേഖാംശങ്ങൾ. സമുദ്രനിരപ്പിൽ നിന്നും ഏകദേശം 1878 അടി ഉയരത്തിലാണ് ഈ കോട്ട. 

## പ്രത്യേകതകൾ
മണിക്ഗഡ് കുന്നിന്റെ തെക്കുവശത്തുകൂടി മാത്രമേ മുകളിലെത്താൻ കഴിയൂ. മറ്റു മൂന്നു വശവും ചെങ്കുത്തായ പാറയാണ്. കോട്ടയുടെ മുകളിൽ മഴവെള്ളം ശേഖരിക്കുന്നതിനായി പാറ വെട്ടി ഉണ്ടാക്കിയ ഒരു വലിയ ജലസംഭരണി കാണാം. ആരാധനയ്ക്ക് ഉപയോഗിച്ചിരുന്ന ഒരു ശിവലിംഗവും ഏതാനും പാറകൾ ചെറിയ ടാങ്കുകളും ഇവിടെയുണ്ട്. ഇനിയും വീഴാതെ നിൽക്കുന്ന ഒരു നിർമ്മിതി ഗണേശ് ദ്വാർ എന്നറിയപ്പെടുന്ന ഒരു കരിങ്കൽ വാതിൽ ആണ്. ചുണ്ണാമ്പ് അരക്കുന്നതിനായി കല്ലിൽ വെട്ടിയ വൃത്താകൃതിയിലുള്ള പാത്തിയും ഈ കോട്ടയിൽ ഉണ്ട്.
തെളിഞ്ഞ ദിവസങ്ങളിൽ മണിക്‌ഗഡ് കോട്ടയിൽ നിന്ന് ഈ പ്രദേശത്തുള്ള നിരവധി കോട്ടകൾ കാണാൻ കഴിയും. പ്രബൽഗഡ്, ചന്ദേരി കോട്ട, മലംഗ് ഗഡ്, ഇർഷാൽഗഡ്, സോണ്ടൈ കോട്ട, സാംക്ഷി കോട്ട എന്നിവ ഇതിൽ ഉൾപ്പെടുന്നു. 

## ചരിത്രം
മറാഠാ പേഷ്വ 1718-ൽ മണിക്ഗഡിന്റെ നിയന്ത്രണം സർഖേൽ കാനോജി ആംഗ്രെയെ ഏൽപ്പിച്ചതായി രേഖകൾ പറയുന്നു. മണിക്ഗഡിൽ ഇന്നു കാണുന്ന നാശോന്മുഖമായ നിർമ്മിതികൾ ആംഗ്രെ പണികഴിപ്പിച്ചതാകാമെന്ന് കരുതുന്നു. 
## അവലംബം

## ചിത്രശാല

File:Manikgad Maruti Temple.jpg|മണിക്ഗഡ് മലയുടെ താഴെയുള്ള മാരുതി ക്ഷേത്രം
File:Trekkers on Manikgad.jpg|മണിക്ഗഡ് ട്രെക്കിംഗ്
File:Manikgad Lime Grinding Mill.jpg|ചുനാ ഘാനാ - കുമ്മായം അരക്കുന്നതിനായുള്ള നിർമ്മിതി
File:Manikgad Ganesh Dwar.jpg|ഗണേശ് ദ്വാർ
File:Ganpati Relief.jpg| ഗണേശ് ദ്വാറിനു മുകളിലായി കാണപ്പെടുന്ന ഗണപതിശില്പം
File:Manikgad Temple.jpg|കോട്ടയിലെ ശിവക്ഷേത്രം
File:Manikgad Stairs.jpg|കോട്ടയിലെ കൽപടവുകൾ
File:Manikgad Pond.jpg|ജലസംഭരണി
File:Manikgad Water Pond.jpg|കോട്ടയിലെ കുളം
File:Manikgad View.jpg|മലയുടെ മുകളിൽ നിന്നുള്ള കാഴ്ച


വർഗ്ഗം:മഹാരാഷ്ട്രയിലെ കോട്ടകൾ
കെ.പി. ലക്ഷ്മി അമ്മ

പാരമ്പര്യ അനുഷ്ഠാന കലാരൂപമായ കണ്ണേറു പാട്ടിന്റെ  അവതാരക എന്ന നിലയിൽ ശ്രദ്ധേയയായിരുന്നു **കെ.പി. ലക്ഷ്മി അമ്മ** (മരണം : 05 ഓഗസ്റ്റ് 2024). തോറ്റം പാട്ട്, നാടൻപാട്ട് എന്നിവയിൽ മികവ് തെളിയിച്ചിരുന്നു. പ്രശസ്ത തെയ്യം കലാകാരനായിരുന്ന ഉദിനൂർ കൃഷ്ണൻ പണിക്കരാണ് ഭർത്താവ്. നീലേശ്വരം സർക്കാർ ആശുപത്രിയിൽ നിന്ന് നാടൻ പേറ്റിച്ചിമാരുടെ പരിശീലനം നേടിയിട്ടുള്ള ഇവർ പ്രസവ രക്ഷാ മരുന്ന്, നവജാത ശിശു പരിപാലനം തുടങ്ങിയവയിലും നല്ല പരിജ്ഞാനം ഉണ്ടായിരുന്നു. 
## പുരസ്കകാരങ്ങൾ
2015ൽ ഫോക്‌ലോർ അക്കാഡമി ഗുരുപൂജ അവാർഡ് ലഭിച്ചിട്ടുണ്ട്. 
## അവലംബം


വർഗ്ഗം:നാടൻ കലകളുടെ അവതാരകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
വർഗ്ഗം:2024-ൽ മരിച്ചവർ
വർഗ്ഗം:ഓഗസ്റ്റ് 5-ന് മരിച്ചവർ
ചിന്നനാഡേനാ

ത്യാഗരാജസ്വാമികൾ കലാനിധിരാഗത്തിൽ ചിട്ടപ്പെടുത്തിയ ഒരു കൃതിയാണ് **ചിന്നനാഡേനാ**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം - 2023 ലെ തൃപ്പൂണിത്തുറ വൃശ്ചികോൽസവത്തിൽ നിന്നും
* പഠിപ്പിക്കുന്ന രീതിയിൽ ഒരു വിഡിയോ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:കലാനിധി രാഗത്തിൽ ചിട്ടപ്പെടുത്തിയ കൃതികൾ
പാപ്പിലിയോനിനേ

പാപ്പിലിയോനിഡേ എന്ന ചിത്രശലഭ കുടുംബത്തിലെ ഒരു ഉപകുടുംബമാണ് പാപ്പിലിയോനിനേ. പാപ്പിലിയോണൈകൾ കിളിവാലൻ ശലഭങ്ങളാണ്, അവ ലോകമെമ്പാടും കാണപ്പെടുന്നു, എന്നാൽ ഭൂരിഭാഗം സ്പീഷീസുകളും ഉഷ്ണമേഖലാ പ്രദേശങ്ങളിലും ചൂടുള്ള പ്രദേശങ്ങളിലും വിതരണം ചെയ്യപ്പെടുന്നു. ഈ ഉപകുടുംബത്തെ 1895-ൽ റോത്ത്‌ചൈൽഡും ജോർദാനും തരംതിരിച്ചു.

വർഗ്ഗം:പുതുമുഖലേഖനം
വർഗ്ഗം:ചിത്രശലഭകുടുംബങ്ങൾ
സെപൊറ

പിയറിഡേ എന്ന ചിത്രശലഭങ്ങളൂടെ കുടുംബത്തിലെ ഒരു ജീനസ് ആണ്  സെപൊറ.

## സ്പീഷീസ്
സെപൊറ ജീനസിലെ സ്പീഷീസുകളെ അക്ഷരമാലാക്രമത്തിൽ പട്ടികപ്പെടുത്തിയിരിക്കുന്നു :
**[[Cepora abnormis]]* (Wallace, 1867) – Papuan gull
**[[Cepora aspasia]]* (Stoll, [1790])
**[[Cepora bathseba]]* (Snellen, 1902)
**[[Cepora boisduvaliana]]* (C & R Felder, 1862)
**[[Cepora celebensis]]* (Rothschild, 1892)
**[[Cepora eperia]]* (Boisduval, 1836) – Sulawesi gull
**[[Cepora eurygonia]]* (Hopffer, 1874)
**[[Cepora fora]]* (Fruhstorfer, 1897)
**[[Cepora himiko]]* Hanafusa, 1994
**[[Cepora judith]]* (Fabricius, 1787) – orange gull
**[[Cepora julia]]* (Doherty, 1891)
**[[Cepora kotakii]]* Hanafusa, 1989
**[[Cepora laeta]]* (Hewitson, 1862) – Timor gull
**[[Cepora licea]]* (Fabricius, 1787) – Nias gull
**[[Cepora nadina]]* (Lucas, 1852) – lesser gull
**[[Cepora nerissa]]* (Fabricius, 1775) – common gull
**[[Cepora pactolicus]]* (Butler, 1865)
**[[Cepora perimale]]* (Donovan, 1805) – caper gull, Australian gull
**[[Cepora temena]]* (Hewitson, 1861)
**[[Cepora timnatha]]* (Hewitson, 1862)
**[[Cepora wui]]* Chou, Zhang & Wang, 2001

## അവലംബം
2024 വയനാട് ഉരുൾപൊട്ടലുമായി ബന്ധപ്പെട്ട പട്ടിക

## നാശനഷ്ടം

## ദുരിതാശ്വാസം
* മരണമടഞ്ഞവരുടെ കുടുംബങ്ങൾക്ക് രണ്ട് ലക്ഷം രൂപ പ്രധാനമന്ത്രിയുടെ ദേശീയസഹായനിധിയിൽ നിന്ന് നൽകുമെന്ന് പ്രഖ്യാപിച്ചു. പരിക്കേറ്റവർക്ക് അമ്പതിനായിരം രൂപയും ആശ്വാസധനം പ്രഖ്യാപിച്ചിട്ടുണ്ട്.
* വയനാട് ദുരിതാശ്വാസം കൈമാറി. 
### ദുരിതാശ്വാസം നൽകുമെന്നു പറഞ്ഞവർ
*50 പേർക്ക് ശോഭാഗ്രൂപ്പ് വീടൊരുക്കും 
*രണ്ടു കുടുംബത്തിനു വീടുനൽകി ബത്തേരി സ്വദേശി 

## അവലംബം
ആർക്കൈവൽ ആൻഡ് റിസർച്ച് പ്രോജക്‌റ്റ് (ARPO)

ഇന്ത്യൻ സാംസ്കാരിക പൈതൃകത്തിന്റെ അത്ര അറിയപ്പെടാത്ത വശങ്ങൾ രേഖപ്പെടുത്തുന്നതിനും ക്രിയാത്മകമായി മുന്നോട്ടുകൊണ്ടുപോകുന്നതിനും പങ്കിടുന്നതിനും അവ നിലനിർത്തുന്നതിന് നൂതനമായ സാങ്കേതികവിദ്യകൾ ഉപയോഗിക്കുന്നതിനും ഇടപെടുന്നതിനായി  2021 ൽ കേരളത്തിൽ സ്ഥാപിതമായ ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയാണ് **ആർക്കൈവൽ ആൻഡ് റിസർച്ച് പ്രോജക്റ്റ് (ARPO)** എആർപിഒയുടെ ഒരു സംരംഭം 2023 യുനെസ്കോ ഏഷ്യ പസഫിക് കൾച്ചറൽ ഹെറിറ്റേജ് കൺസർവേഷൻ അവാർഡുകൾ നേടി. 

കേരളം ആസ്ഥാനമായുള്ള എആർപിഒ ഡിജിറ്റൽ ആർക്കൈവിംഗ്, മൾട്ടിമീഡിയ കഥപറച്ചിൽ, കമ്മ്യൂണിറ്റി ഇടപെടൽ, ബഹുസ്വര സാംസ്കാരിക പൈതൃകം സംരക്ഷിക്കുന്നതിനും പ്രോത്സാഹിപ്പിക്കുന്നതിനുമുള്ള ഇടപെടലുകൾ എന്നിവയിൽ ഏർപ്പെട്ടുവരുന്നു.> പ്രാദേശിക ചരിത്രങ്ങൾ , കല, വാസ്തുവിദ്യ, സംസ്കാരം, നാടോടിക്കഥകൾ എന്നിവ ARPO-യുടെ താൽപ്പര്യമുള്ള മേഖലകളാണ്.

സാംസ്കാരിക പൈതൃകം സംരക്ഷിക്കുന്നതിലും പ്രോത്സാഹിപ്പിക്കുന്നതിലും താല്പര്യമുള്ള ഒരു കൂട്ടം യുവ പ്രൊഫഷണലുകളാണ് എആർപിഒ ആരംഭിച്ചത്.

## പ്രവർത്തനങ്ങളും നേട്ടങ്ങളും
ഇന്ത്യയുടെ സാംസ്കാരിക പൈതൃകം സംരക്ഷിക്കുകയും പ്രോത്സാഹിപ്പിക്കുകയും ചെയ്യുക എന്ന ലക്ഷ്യത്തോടെ എ. ആർ. പി. ഒ ഒന്നിലധികം പദ്ധതികൾ ഏറ്റെടുത്തു നടത്തിവരുന്നു.

* 2022 ൽ എആർപിഒ എർത്ത്ലോർ പദ്ധതി ആരംഭിച്ചു, ഇത് ഗോത്ര സമൂഹങ്ങളുമായി ഇടപഴകാനും വിവിധ വശങ്ങൾ രേഖപ്പെടുത്താനും അവരുടെ സിദ്ധാന്തം, കരകൌശലം, ജീവിത പാരമ്പര്യങ്ങൾ എന്നിവയിൽ അടങ്ങിയിരിക്കുന്ന ജ്ഞാനം ഉത്തരവാദിത്തമുള്ളതും സൃഷ്ടിപരവുമായ രീതിയിൽ പ്രചരിപ്പിക്കാനും വിഭാവനം ചെയ്യുന്നു. ആദ്യ ഘട്ടത്തിൽ എ. ആർ. പി. ഒ അട്ടപ്പാടിയിലെ ഇരുളർ സമൂഹത്തോടും വയനാട്ടിലെ കാട്ടുനായകറിനോടും ചേർന്ന് പ്രവർത്തിച്ചു . ആസാദ് കലാ സംഘത്തിലെ നഞ്ചിയമ്മ, ഇരുള സംഗീതജ്ഞർ എന്നിവർ ഉൾക്കൊള്ളുന്ന ഒരു വീഡിയോ ഗാനം 2023 സെപ്റ്റംബറിൽ പുറത്തിറങ്ങി.
* അതേ വർഷം തന്നെ, കേരള ചരിത്രത്തിൽ നിന്നുള്ള കഥകൾ രസകരവും ആകർഷകവുമായ രീതിയിൽ പറയുന്ന ഹിസ്റ്ററി സോൺ എന്ന പോഡ്കാസ്റ്റ് സീരീസ് സൃഷ്ടിക്കാൻ എആർപിഒ മാധ്യമ സ്ഥാപനമായ ദി ഫോർത്തുമായി സഹകരിച്ചു.
* 2023 ന്റെ തുടക്കത്തിൽ, സ്മാർട്ട്ഫോണുകൾ ഉപയോഗിച്ച് കമ്മ്യൂണിറ്റികളുമായി ഇടപഴകുന്നതിലൂടെ കേരളത്തിലുടനീളമുള്ള വാക്കാലുള്ള പാരമ്പര്യങ്ങൾ ശേഖരിക്കുന്നതിനും ആർക്കൈവ് ചെയ്യുന്നതിനുമായി എആർപിഒ, ഫൈസൽ, ഷബാന ഫൌണ്ടേഷനുമായി സഹകരിച്ച് ലോർകീപ്പേഴ്സ് പദ്ധതി ആരംഭിച്ചു. ഇതുവരെ ആയിരത്തിലധികം നാടോടി ഗാനങ്ങളും കഥകളും ശേഖരിക്കാനും ആർക്കൈവ് ചെയ്യാനും ഇതിന് കഴിഞ്ഞു. ആർക്കും ആക്സസ് ചെയ്യാൻ അവ സൌജന്യമായി ലഭ്യമാണ് 
* മ്യൂസിയങ്ങളിലും സ്കൂളുകളിലും കൊച്ചി ബിനാലെ പോലുള്ള പരിപാടികളിലും കേരളത്തിന്റെ ചരിത്രത്തെയും സംസ്കാരത്തെയും കുറിച്ചുള്ള പരിപാടികളും ശിൽപശാലകളും എആർപിഒ സംഘടിപ്പിക്കുന്നു.

## അംഗീകാരവും പുരസ്കാരങ്ങളും
കോഴിക്കോട് കുന്നമംഗലം ഭഗവതി ക്ഷേത്രത്തിലെ കർണിക്കര മണ്ഡപം പുനഃസ്ഥാപിക്കുന്നതിനുള്ള എ. ആർ. പി. ഒയുടെ ഇടപെടൽ യുനെസ്കോ ഏഷ്യ-പസഫിക് ഹെറിറ്റേജ് അവാർഡുകൾ 2023 നേടി. . കാമ ആയുർവേദ ചെയർമാൻ ശ്രീ വിവേക് സാഹ്നി എആർപിഒയ്ക്ക് കമ്മീഷൻ ചെയ്ത ഒരു പദ്ധതിയാണിത് . പദ്ധതിയുടെ മേൽനോട്ടത്തിനായി എആർപിഒ ഒരു കൂട്ടം കൺസർവേഷൻ ആർക്കിടെക്റ്റുകളായ ടീം ഈസയെ നിയോഗിച്ചു. ഈ ഇടപെടൽ യുനെസ്കോ അവാർഡുകളിൽ സുസ്ഥിര വികസനത്തിനുള്ള പ്രത്യേക പരാമർശത്തിനും അവാർഡ് നേടി. പിന്നീട്, ഇതേ സംരംഭം ഇന്ത്യൻ ഇൻസ്റ്റിറ്റ്യൂട്ട് ഓഫ് ആർക്കിടെക്റ്റ്സ്-കേരള ചാപ്റ്ററിന്റെ ഗോൾഡൻ ലീഫ് അവാർഡുകളും ഇറ്റലിയിലെ ഫെറാറയിൽ നടന്ന ഇന്റർനാഷണൽ ഡൊമസ് അവാർഡുകളിൽ ഓണറബിൾ പരാമർശവും നേടി 

## അവലംബം

വർഗ്ഗം:സാംസ്കാരികസംഘടനകൾ
ഷമീമ ബീഗം

**ഷമീമ ബീഗം** (ജനനം 25 ഓഗസ്റ്റ് 1999)  15 വയസ്സുള്ളപ്പോൾ ISIS തീവ്രവാദ ഗ്രൂപ്പിൽ ചേരാൻ സിറിയയിൽ പ്രവേശിച്ച ബ്രിട്ടീഷ് വംശജയായ സ്ത്രീയാണ്, തൽഫലമായി യുകെ പൗരത്വം എടുത്തുകളഞ്ഞു.  2024 ലെ കണക്കനുസരിച്ച്, അവൾ സിറിയയിലെ അൽ-റോജ് തടങ്കൽപ്പാളയത്തിലാണ് താമസിക്കുന്നത്.  

2015 ഫെബ്രുവരിയിൽ രണ്ട് സഹപാഠികളും സിറിയയിലേക്ക് പോകുമ്പോൾ ബെത്‌നാൽ ഗ്രീൻ അക്കാദമിയിലെ സെക്കൻഡറി സ്കൂൾ വിദ്യാർത്ഥിനിയായിരുന്നു ബീഗം. കനേഡിയൻ രഹസ്യാന്വേഷണ വിഭാഗത്തിന് വിവരങ്ങൾ നൽകുന്ന ഒരു ഐഎസ് കള്ളക്കടത്തുകാരൻ അവളുടെ യാത്ര സുഗമമാക്കി. 15-ാം വയസ്സിൽ, ബീഗം വന്ന് 10 ദിവസത്തിന് ശേഷം 23 വയസ്സുള്ള ഒരു സഹ ഐഎസ് അംഗത്തെ വിവാഹം കഴിച്ചു, മൂന്ന് കുട്ടികളും ചെറുപ്പത്തിൽ തന്നെ മരിച്ചു.

2019 ഫെബ്രുവരിയിൽ, വടക്കൻ സിറിയയിലെ അൽ-ഹാൾ അഭയാർത്ഥി ക്യാമ്പിൽ യുദ്ധ ലേഖകൻ ആൻ്റണി ലോയ്‌ഡാണ് ബീഗത്തെ ജീവനോടെ കണ്ടെത്തിയത്. അടുത്ത ദിവസം, ബ്രിട്ടീഷ് ആഭ്യന്തര സെക്രട്ടറി സാജിദ് ജാവിദ് അവളുടെ ബ്രിട്ടീഷ് പൗരത്വം റദ്ദാക്കി.  ബീഗം ഇരട്ട പൗരത്വമുള്ളയാളാണെന്നും ബംഗ്ലാദേശ് പൗരത്വമുള്ളവരാണെന്നും ബ്രിട്ടീഷ് സർക്കാർ വിശ്വസിച്ചിരുന്നു, എന്നാൽ ബംഗ്ലാദേശ് സർക്കാർ ഇതിനെ എതിർത്തു.   അൽ-ഹൗളിലെ മറ്റ് താമസക്കാരിൽ നിന്ന് ബീഗത്തിന് ഭീഷണിയുണ്ടായി, അവളുടെ സുരക്ഷയ്ക്കായി സിറിയയിലെ അൽ-റോജ് അഭയാർത്ഥി ക്യാമ്പിലേക്ക് മാറ്റി, അവൾ അവിടെ താമസിച്ചു. 

ബീഗത്തെ ഒരിക്കലും യുണൈറ്റഡ് കിംഗ്ഡത്തിലേക്ക് മടങ്ങാൻ അനുവദിക്കില്ലെന്ന് ജാവിദ് പറഞ്ഞു.  2020 ജൂലൈയിൽ, അഭിഭാഷകർക്ക് ശരിയായ നിർദ്ദേശം നൽകി ആഭ്യന്തര സെക്രട്ടറിയുടെ തീരുമാനത്തെ ന്യായമായി എതിർക്കുന്നതിന് ബീഗത്തിന് യുകെയിലേക്ക് മടങ്ങാൻ അനുമതി നൽകണമെന്ന് അപ്പീൽ കോടതി വിധിച്ചു.  ഈ വിധി യുണൈറ്റഡ് കിംഗ്ഡത്തിലെ സുപ്രീം കോടതിയിൽ അപ്പീൽ ചെയ്യപ്പെട്ടു, അത് 2021 ഫെബ്രുവരി 26-ന് അവൾക്കെതിരെ ഏകകണ്ഠമായി വിധിക്കുകയും അപ്പീൽ കോടതിയുടെ തീരുമാനം റദ്ദാക്കുകയും അവളുടെ മടങ്ങിവരവ് തടയുകയും ചെയ്തു.   2020 ഫെബ്രുവരിയിൽ, സ്പെഷ്യൽ ഇമിഗ്രേഷൻ അപ്പീൽ കമ്മീഷൻ ദേശീയ സുരക്ഷയുടെ അടിസ്ഥാനത്തിൽ ബീഗത്തിൻ്റെ ബ്രിട്ടീഷ് പൗരത്വം റദ്ദാക്കാനുള്ള ജാവിദിൻ്റെ തീരുമാനം നിയമാനുസൃതമാണെന്ന് വിധിച്ചു.  ഈ തീരുമാനത്തിനെതിരെ ബീഗവും അപ്പീൽ നൽകി. 2024 ഫെബ്രുവരിയിൽ, അപ്പീൽ കോടതി ഏകകണ്ഠമായി അപ്പീൽ നിരസിച്ചു. 
## References

വർഗ്ഗം:1999-ൽ ജനിച്ചവർ
അഗത്തോഡസ് ഓസ്റ്റന്റാലിസ്

1837-ൽ കാൾ ഗെയർ വിവരിച്ച, ക്രാംബിഡേ കുടുംബത്തിലെ  ഒരു  നിശാശലഭമാണ് അഗത്തോഡ്സ് ഓസ്റ്റന്റാലിസ്.  മുരിക്ക് ഇനത്തിൽ പെട്ട  വൃക്ഷങ്ങളുടെ ഇലകളാണ് ഇവയുടെ ലാർവകളുടെ ഭക്ഷണം. ഹോങ്കോംഗ്, ജപ്പാൻ, തായ് ലാൻഡ് എന്നിവയുൾപ്പെടെ ഇന്ത്യ മുതൽ ഇന്തോനേഷ്യ വരെയും  ഓസ്ട്രേലിയയിലെ  ന്യൂ സൌത്ത് വെയിൽസിലും ക്വീൻസ്‌ലാൻഡിലും ഇവ കാണപ്പെടുന്നു. 25 മില്ലീമീറ്ററാണ് ചിറകിന്റെ വിസ്താരം. 
വർഗ്ഗം:ഏഷ്യയിലെ നിശാശലഭങ്ങൾ
വർഗ്ഗം:നിശാശലഭങ്ങൾ
നെസ്ലെ

സ്വിറ്റ്സർലൻഡിലെ വെവി ആസ്ഥാനമായി പ്രവർത്തിക്കുന്ന ഒരു സ്വിസ് മൾട്ടിനാഷണൽ ഫുഡ് ആൻഡ് ഡ്രിങ്ക് പ്രോസസിംഗ് കോൺഗ്ലോമറേറ്റ് കോർപ്പറേഷനാണ് **നെസ്‌ലെ**. 2014 മുതൽ ലോകത്തിലെ ഏറ്റവും വലിയ പൊതു ഉടമസ്ഥതയിലുള്ള ഭക്ഷണ കമ്പനിയാണിത്.  2017-ൽ *ഫോർച്യൂൺ* ഗ്ലോബൽ 500-ൽ  64-ാം സ്ഥാനത്തെത്തി  2023-ൽ, ഫോർബ്സ് ഗ്ലോബൽ 2000- ൽ കമ്പനി 50-ാം സ്ഥാനത്തെത്തി. 

1867-ൽ സ്ഥാപിതമായ ഇത് ബേബി ഫുഡുകൾ, കുപ്പിവെള്ളം, ധാന്യങ്ങൾ, കോഫി, പാലുൽപ്പന്നങ്ങൾ എന്നിവയും അതിലേറെയും ഉൾപ്പെടെയുള്ള വൈവിധ്യമാർന്ന ഉൽപ്പന്നങ്ങൾക്ക് പേരുകേട്ടതാണ്. നിക്കോഫെ, കിറ്റ്ക്യാറ്റ്, മാഗി എന്നിവ അതിൻ്റെ അറിയപ്പെടുന്ന ബ്രാൻഡുകളിൽ ചിലതാണ്. നെസ്‌ലെയ്ക്ക് 447 ഫാക്ടറികളുണ്ട്, 189 രാജ്യങ്ങളിൽ പ്രവർത്തിക്കുന്നു, ഏകദേശം 339,000 ആളുകൾ ജോലി ചെയ്യുന്നു. ലോകത്തിലെ ഏറ്റവും വലിയ സൗന്ദര്യവർദ്ധക കമ്പനിയായ ലോറിയലിൻ്റെ പ്രധാന ഓഹരി ഉടമകളിൽ ഒരാളാണിത്. എന്നിരുന്നാലും പല വൻകിട കോർപ്പറേഷനുകളെപ്പോലെ പാരിസ്ഥിതിക പ്രശ്നങ്ങൾ, തൊഴിൽ സാഹചര്യങ്ങൾ, വിപണന തന്ത്രങ്ങൾ എന്നിവയുമായി ബന്ധപ്പെട്ട് നെസ്‌ലെയും വർഷങ്ങളായി നിരവധി വിവാദങ്ങളും വിമർശനങ്ങളും നേരിട്ടിട്ടുണ്ട്.

## അവലംബം


വർഗ്ഗം:വ്യവസായസ്ഥാപനങ്ങൾ
കൊളാറ്ററൽ നാശനഷ്ടം

[ലഘുചിത്രം| 1945 മാർച്ച് 9-10 രാത്രിയിൽ നടന്ന  [ടോക്കിയോയിലെ ബോംബിംഗ് (10 മാർച്ച് 1945)|ആക്രമണത്തിന് ശേഷം ടോക്കിയോ. സൈനിക വ്യോമയാന ചരിത്രത്തിലെ ഏറ്റവും വിനാശകരമായ ഒറ്റ ആക്രമണം.]]
**കൊളാറ്ററൽ നാശനഷ്ടം** (യാദ്രിശ്ചികമായി സംഭവിക്കുന്ന കേടുപാടുകൾ) എന്നത് ഒരു സൈനിക ഓപ്പറേഷൻ അല്ലെങ്കിൽ സംഘർഷത്തിനിടയിൽ സംഭവിക്കുന്ന അപ്രതീക്ഷിതമോ ആകസ്മികമോ ആയ നാശത്തെ സൂചിപ്പിക്കുന്നു. ഇത് സാധാരണക്കാരെയോ സിവിലിയൻ സ്വത്തുക്കളെയോ യുദ്ധേതര കാര്യങ്ങളെയോ ബാധിക്കുന്നു. മറ്റെന്തെങ്കിലും ലക്ഷ്യം വയ്ക്കാൻ ഉദ്ദേശിച്ചുള്ള ഒരു പ്രവർത്തനത്തിൻ്റെ പാർശ്വഫലമായി സംഭവിക്കുന്ന ഹാനിയോ നാശത്തെയോ വിവരിക്കാൻ ഈ പദം പലപ്പോഴും ഉപയോഗിക്കുന്നു. ഈ പദം സാധാരണയായി സൈനിക, യുദ്ധ സന്ദർഭങ്ങളുമായി ബന്ധപ്പെട്ടിരിക്കുമ്പോൾ രാഷ്ട്രീയം, ബിസിനസ്സ് അല്ലെങ്കിൽ പാരിസ്ഥിതിക നയം പോലുള്ള മറ്റ് മേഖലകളിലെ ഒരു പ്രവർത്തനത്തിൻ്റെയോ തീരുമാനത്തിൻ്റെയോ ഉദ്ദേശിക്കാത്ത അനന്തരഫലങ്ങളെ വിവരിക്കാനും ഇത് ഉപയോഗിക്കാവുന്നതാണ്.

## അവലംബം


വർഗ്ഗം:മൃദു പദപ്രയോഗങ്ങൾ
വർഗ്ഗം:Webarchive template wayback links
പാറ്റിസ്സ ഫൾവോസ്പാർസ

ക്രാംബിഡേ കുടുംബത്തിലെ ഒരു നിശാശലഭമാണ് പാറ്റിസ ഫൾവോസ്പാർസ. 1881 ൽ ആർതർ ഗാർഡിനർ ബട്ലർ ഇത് വിവരിച്ചു. ചൈന (ഷാൻഡോങ്, ജിയാങ്സി, ഗ്വാങ്ഡോങ്, ഹൈനാൻ, യുനാൻ) തായ്വാൻ, ജപ്പാൻ, കൊറിയ, ഇന്ത്യ, ഇന്തോനേഷ്യ) എന്നിവിടങ്ങളിൽ ഇത് കാണപ്പെടുന്നു.

25&nbsp;mm. ആണ് ചിറകിന്റെ വിസ്താരം
## അവലംബം

വർഗ്ഗം:നിശാശലഭങ്ങൾ
മസ്തിഷ്ക മുഴ

തലച്ചോറിലെ അല്ലെങ്കിൽ സെൻട്രൽ സ്പൈനൽ കനാലിനുള്ളിലെ കോശങ്ങളുടെ അസാധാരണ വളർച്ചയാണ് **ബ്രെയിൻ ട്യൂമർ**. രണ്ട് പ്രധാന തരം ട്യൂമറുകളുണ്ട്. മസ്തിഷ്ക മുഴകൾ ഒന്നുകിൽ ദോഷകരമോ (കാൻസർ അല്ലാത്തതോ) അല്ലെങ്കിൽ മാരകമായതോ (കാൻസർ) ആകാം. അവ തലച്ചോറിൽ നിന്ന് തന്നെ ഉത്ഭവിക്കാം. (പ്രൈമറി ബ്രെയിൻ ട്യൂമറുകൾ) അല്ലെങ്കിൽ ശരീരത്തിൻ്റെ മറ്റ് ഭാഗങ്ങളിൽ നിന്ന് തലച്ചോറിലേക്ക് പടരുന്നുവ. (സെക്കൻഡറി അല്ലെങ്കിൽ മെറ്റാസ്റ്റാറ്റിക് ബ്രെയിൻ ട്യൂമറുകൾ)  എല്ലാത്തരം ബ്രെയിൻ ട്യൂമറുകളും ട്യൂമറിൻ്റെ വലിപ്പത്തെയും അതിൽ ഉൾപ്പെടുന്ന തലച്ചോറിൻ്റെ ഭാഗത്തെയും ആശ്രയിച്ച് വ്യത്യാസപ്പെടുന്ന ലക്ഷണങ്ങൾ സൃഷ്ടിക്കാം. രോഗലക്ഷണങ്ങൾ ഉണ്ടെങ്കിൽ, അവയിൽ തലവേദന, അപസ്മാരം, കാഴ്ച പ്രശ്നങ്ങൾ, ഛർദ്ദി, മാനസിക മാറ്റങ്ങൾ എന്നിവ ഉൾപ്പെടാം. മറ്റ് ലക്ഷണങ്ങളിൽ നടക്കാൻ ബുദ്ധിമുട്ട്, സംസാരിക്കൽ, സംവേദനം അല്ലെങ്കിൽ അബോധാവസ്ഥ എന്നിവ ഉൾപ്പെടാം.

## ചികിത്സ
ബ്രെയിൻ ട്യൂമറുകൾക്ക് പല തരത്തിലുള്ള ചികിത്സകൾ ഉപയോഗിക്കാം. ചികിത്സ ട്യൂമറിൻ്റെ സ്ഥാനം, വലുപ്പം, തരം, മുഴകളുടെ എണ്ണം, പ്രായം, ആരോഗ്യം ഉൾപ്പെടെ നിരവധി ഘടകങ്ങളെ ആശ്രയിച്ചിരിക്കുന്നു. ചികിത്സ തിരഞ്ഞെടുക്കുന്നതിന് മുമ്പ് സാധാരണയായി ഒരു ബയോപ്സി നടത്താറുണ്ട്. ട്യൂമറിൽ നിന്ന് ഒരു ചെറിയ ടിഷ്യു നീക്കം ചെയ്ത് ലാബിൽ പരിശോധിക്കുന്നതാണ് ബയോപ്സി. ശസ്ത്രക്രിയ, റേഡിയേഷൻ തെറാപ്പി, കീമോതെറാപ്പി, ടാർഗെറ്റഡ് തെറാപ്പി മുതലായവയാണ് പൊതുവായ ചികിത്സ രീതികൾ.

## അവലംബം


വർഗ്ഗം:അർബുദ ചികിൽസ
മോണിക്ക ഗിൽ

**മോണിക്ക ഗിൽ** ഒരു അമേരിക്കൻ മോഡലും നടിയും സൗന്ദര്യമത്സര ടൈറ്റിൽ ഹോൾഡറുമാണ്. 2014 ജൂൺ 21 ന് അവർ മിസ് ഇന്ത്യ വേൾഡ് വൈഡ് 2014 നേടി. മിസ് ഇന്ത്യ ന്യൂ ഇംഗ്ലണ്ട് ആയി സേവനമനുഷ്ഠിക്കുമ്പോൾ 2013 നവംബർ 26 ന് മിസ് ഇന്ത്യ യു എസ് എ വിജയി കൂടിയാണ്. 2015 ൽ MTV ഇന്ത്യ ഷോ ഇന്ത്യയുടെ നെക്സ്റ്റ് ടോപ്പ് മോഡലിൽ അവർ പങ്കെടുത്തു.

## കരിയർ
ഗിൽ ഫാർമസ്യൂട്ടിക്കൽസിൽ ജോലി ചെയ്യുകയായിരുന്നു, അവൾ തൻ്റെ മെഡിക്കൽ ജീവിതം തുടരാൻ ആഗ്രഹിക്കുന്നുണ്ടോ എന്ന് കണ്ടുപിടിക്കാൻ ശ്രമിച്ചു. മിസ് ഇന്ത്യ വേൾഡ് വൈഡ് യുഎസ്എ നേടിയ ശേഷം, ഇന്ത്യയിൽ ബോളിവുഡ് പിന്തുടരാൻ ഗിൽ തീരുമാനിച്ചു. അവളുടെ മത്സരവിജയം മൂന്ന് സിനിമകളുടെ കരാറിലേക്ക് നയിക്കുന്ന നുറുങ്ങുകളുമായുള്ള കൂടിക്കാഴ്ച ഉൾപ്പെടെ ഇന്ത്യൻ ചലച്ചിത്ര വ്യവസായത്തിൽ നിരവധി വാതിലുകൾ തുറന്നു . ഗില്ലിന് ആദ്യം ബോളിവുഡിൽ വേഷങ്ങൾ ലഭിക്കുമെന്ന് പ്രതീക്ഷിച്ചിരുന്നുവെങ്കിലും അവളുടെ ഹിന്ദി സംസാരിക്കാനുള്ള കഴിവ് ഒരു പ്രശ്നമായിരുന്നു. പഞ്ചാബി കുടുംബത്തിൽ നിന്നുള്ള ഗിൽ, പഞ്ചാബി സംസാരിക്കുന്നതിൽ നിപുണനായിരുന്നു, പകരം പഞ്ചാബി സിനിമകൾ പിന്തുടരാൻ തീരുമാനിച്ചു . മുംബൈയിൽ ഒരു ടാലൻ്റ് ഏജൻ്റായ ഗിൽ സിനിമയിൽ അരങ്ങേറ്റം കുറിക്കുന്നതിന് മുമ്പ് അഭിനയ സ്കൂളിൽ ചേർന്നു.

2016ൽ പുറത്തിറങ്ങിയ ടിപ്‌സ് എന്ന ചിത്രമായ അംബർസരിയയിൽ ദിൽജിത് ദോസഞ്ജിനൊപ്പം ചേർന്നാണ് ഗിൽ തൻ്റെ പഞ്ചാബി സിനിമയിൽ അരങ്ങേറ്റം കുറിച്ചത്. ആ വർഷം, അവൾ മൂന്ന് ബാക്ക് ടു ബാക്ക് ബ്ലോക്ക്ബസ്റ്റർ പഞ്ചാബി സിനിമകളിൽ അഭിനയിച്ചു. അടുത്ത വർഷം, 2017-ൽ പുറത്തിറങ്ങിയ K9 ഫിരംഗി എന്ന ചിത്രത്തിലൂടെ അവർ ഹിന്ദി സിനിമയിൽ അരങ്ങേറ്റം കുറിച്ചു. 2018 ൽ, അവർ ഹിന്ദി സിനിമയായ പൾട്ടനിൽ കണ്ടു , അവിടെ ഹർഷവർദ്ധൻ റാണെയുടെ പ്രണയിനിയായി അഭിനയിച്ചു. 2019-ൽ, പഞ്ചാബി-ഭാഷാ കാലഘട്ട നാടകമായ യാരാ വേയിൽ അവർ അഭിനയിച്ചു. 2020-2021 ഇന്ത്യൻ കർഷകരുടെ പ്രതിഷേധത്തെ മോണിക്ക പിന്തുണച്ചു.

## വ്യക്തിപരമായ ജീവിതം
കാലിഫോർണിയ ആസ്ഥാനമായുള്ള ദന്തഡോക്ടറായ ഗുർഷാൻ സഹോതയെ ഗിൽ അവളുടെ ബന്ധുവിൻ്റെ വിവാഹത്തിൽ കണ്ടുമുട്ടി. 2018-ൽ വിവാഹനിശ്ചയം നടത്തി, ദമ്പതികൾ ദീർഘദൂര ബന്ധം കാത്തുസൂക്ഷിച്ചു. അവളുടെ കല്യാണം ആസൂത്രണം ചെയ്യാൻ ഗിൽ മാതാപിതാക്കളോടൊപ്പം വീട്ടിലേക്ക് മടങ്ങി, എന്നാൽ പകർച്ചവ്യാധി കാരണം, അവരുടെ വിവാഹം സുരക്ഷിതമായി വ്യക്തിഗത പരിപാടികൾ നടത്തുന്നത് വരെ നിർത്തിവച്ചിരിക്കുകയാണ്.

2021 നവംബറിൽ പൊരുത്തപ്പെടാനാവാത്ത അഭിപ്രായവ്യത്യാസങ്ങൾ കാരണം ഗില്ലും സഹോട്ടയും വേർപിരിഞ്ഞു. അവൾ അവിവാഹിതയാണ്, ഇപ്പോൾ ന്യൂയോർക്ക് സിറ്റിയിലാണ് താമസിക്കുന്നത്.
## ബാഹ്യ ലിങ്കുകൾ

*
* 
## അവലംബം
കുർസ്‌ക്

കുർസ്ക് (Russian: Курск) കുർ, ടസ്കർ, സെയിം നദികളുടെ സംഗമസ്ഥാനത്ത് സ്ഥിതി ചെയ്യുന്ന റഷ്യയിലെ കുർസ്ക് ഒബ്ലാസ്റ്റിൻ്റെ ഒരു ഭരണ കേന്ദ്രമായ നഗരമാണ്. 2021ലെ സെൻസസ് പ്രകാരം കുർസ്കിലെ ജനസംഖ്യ 440,052 ആണ്.

## അവലംബം


## ബാഹ്യ ലിങ്കുകൾ

വർഗ്ഗം:റഷ്യ
പൊള്ളിലൂർ യുദ്ധം

1780 സെപ്റ്റംബർ 10 ന് ഇന്ത്യൻ സംസ്ഥാനമായ തമിഴ്നാട്ടിലെ കാഞ്ചീപുരം പട്ടണത്തിനടുത്തുള്ള പുളലൂരിൽ വച്ചാണ് രണ്ടാം ആംഗ്ലോ-മൈസൂർ യുദ്ധത്തിന്റെ ഭാഗമായി പൊളിലൂർ യുദ്ധം അല്ലെങ്കിൽ പേരമ്പാക്കം യുദ്ധം എന്നും അറിയപ്പെടുന്ന ഈ യുദ്ധം നടന്നത്. ഹൈദരാലിയുടെ നേതൃത്വത്തിലുള്ള മൈസൂർ സൈന്യവും കേണൽ വില്യം ബെയ്‌ലിയുടെ നേതൃത്വത്തിലുള്ള ബ്രിട്ടീഷ് ഈസ്റ്റ് ഇന്ത്യാ കമ്പനി സേനയും തമ്മിലാണ് ഈ യുദ്ധം നടന്നത്. കീഴടങ്ങുന്നതിന് മുമ്പ് ബ്രിട്ടീഷ് സൈന്യത്തിന് വളരെയധികം നാശനഷ്ടങ്ങൾ സംഭവിച്ചു. ചില്ലിയൻവാലയ്ക്ക് മുൻപ് ഉപഭൂഖണ്ഡത്തിൽ ഈസ്റ്റ് ഇന്ത്യാ കമ്പനിക്കുണ്ടായ ഏറ്റവും വലിയ നഷ്ടമായിരുന്നു അത്. 
 
## പശ്ചാത്തലം

ഹൈദരാലി ആർക്കോട്ട് ഉപരോധിച്ചപ്പോൾ ഈ അധിനിവേശത്തെ ചെറുക്കാൻ സർ ഹെക്ടർ മൺറോയുടെ നേതൃത്വത്തിൽ ശക്തമായ ഒരു ബ്രിട്ടീഷ് സൈന്യം കാഞ്ചീപുരത്ത് ഒത്തുകൂടി. ഗുണ്ടൂരിൽ നിന്നും ബെയ്‌ലിയുടെ സൈന്യം കൂടി എത്തിയതിനു ശേഷം ഹൈദറെ അക്രമിക്കാൻ മൺറോ പദ്ധതിയിട്ടു. എന്നാൽ ഹൈദരാലിയും മകൻ ടിപ്പുവും ഫ്രഞ്ചുകാരുടെ സഹായത്തോടെ മൺറോയുമായി ചേരുന്നതിനു മുമ്പ്
ബെയ്‌ലിയെ പരാജയപ്പെടുത്തി. ഈ തോൽവിയുടെ വാർത്ത കേട്ട മൺറോ കാഞ്ചീപുരത്തെ വാട്ടർ ടാങ്കിൽ പീരങ്കികൾ ഉപേക്ഷിച്ചു മദ്രാസിലേക്ക് മടങ്ങാൻ നിർബന്ധിതനായി.

## അനന്തരഫലം

ബെയ്‌ലിയെയും അദ്ദേഹത്തിൻ്റെ പല ഉദ്യോഗസ്ഥരെയും പിടികൂടി മൈസൂർ തലസ്ഥാനമായ ശ്രീരംഗപട്ടണത്തേക്ക് കൊണ്ടുപോയി തടങ്കലിൽ പാർപ്പിച്ചു. കൽക്കട്ടയിൽ നിന്നുള്ള ബ്രിട്ടീഷ് സൈന്യം എത്തിയതിനുശേഷം, സ്ഥിതിഗതികൾ സുസ്ഥിരമാക്കാനും പ്രത്യാക്രമണം നടത്താനും ഐറി കൂട്ടിന് കഴിഞ്ഞു. ഒരു വർഷത്തിനുശേഷം അതേ പ്രദേശത്ത് രണ്ടാം യുദ്ധം നടന്നു.
## Gallery

File:The Battle of Pollilur - early 19th-century.jpg|ടിപ്പുവിന്റെ വേനൽക്കാല വസതിയായ ദരിയ ദൗലത് ബാഗിന്റെ ചുവരുകളിൽ പൊള്ളിലൂർ യുദ്ധത്തിൽ ബ്രിട്ടീഷുകാരുടെ മേലുള്ള വിജയം ആഘോഷിക്കുന്നതിനായി വരച്ച ചിത്രങ്ങൾ.

## പുറത്തുനിന്നുള്ള കണ്ണികൾ
*["Battle of Pollilur (1780)"](http://materiaislamica.com/index.php/Battle_of_Pollilur_(1780))  - A detailed historical analysis (and its importance in world history)
* Tipu Sultan website 
* True Account of Baillie's Disaster at Pullalur in 1780 
* Wilson, W. J. History of the Madras Army, Volume 2
ജിഎച്ച്എസ് അപകട സൂചകചിത്രം

അന്താരാഷ്ട്ര ആഗോള ഹാർമോണൈസ്ഡ് സിസ്റ്റം ഓഫ് ക്ലാസിഫിക്കേഷൻ ആൻഡ് ലേബലിംഗ് ഓഫ് കെമിക്കൽസിന്റെ (ജിഎച്ച്എസ്) ഭാഗമാണ് അപകടസൂചകചിത്രങ്ങൾ. ജിഎച്ച്എസിൽ രണ്ട് തരം പിക്ടോഗ്രാമുകൾ ഉൾപ്പെടുത്തിയിട്ടുണ്ട്: ഒന്ന് കണ്ടെയ്നറുകളുടെ ലേബലിംഗിനും ജോലിസ്ഥലത്തെ അപകട മുന്നറിയിപ്പുകൾക്കും രണ്ടാമത്തേത് അപകടകരമായ ചരക്കുകളുടെ ഗതാഗത സമയത്ത് ഉപയോഗിക്കുന്നതിനുമാണ്.   ട്രാൻസ്പോർട്ട് പിക്ടോഗ്രാമുകളിൽ വ്യത്യസ്ത നിറങ്ങളുണ്ടായിരിക്കും. അതുപോലെത്തന്നെ സബ് കാറ്റഗറി നമ്പർ പോലുള്ള അധികവിവരങ്ങളും അതിൽ അടങ്ങിയിരിക്കും.

* ഉത്പന്നം തിരിച്ചറിയാൻ
* **അപകടം, മുന്നറിയിപ്പ്** എന്നിവ അറിയിക്കാൻ
* ഉൽപ്പന്നം ഉയർത്തുന്ന അപകടസാധ്യതകളുടെ സ്വഭാവവും അളവും സൂചിപ്പിക്കുന്ന അപകട പ്രസ്താവനകൾ
* ഉപയോക്താവിനും (അതുപോലെ തന്നെ മറ്റ് ആളുകൾക്കും പൊതുവായ പരിസ്ഥിതിക്കും) അപകടസാധ്യതകൾ കുറയ്ക്കുന്നതിന് ഉൽപ്പന്നം എങ്ങനെ കൈകാര്യം ചെയ്യണമെന്ന് സൂചിപ്പിക്കുന്ന മുൻകരുതൽ പ്രസ്താവനകൾ
* വിതരണക്കാരൻറെ ഐഡന്റിറ്റി (നിർമ്മാതാവ് അല്ലെങ്കിൽ ഇറക്കുമതിചെയ്യുന്ന വ്യക്തി)

ഓരോ രാജ്യവും തങ്ങൾക്ക് സൗകര്യപ്രദമായ അപകടസൂചകചിത്രങ്ങളായിരുന്നു മുൻകാലങ്ങളിൽ ഉപയോഗിച്ചത്. ഇത്തരം സൂചകങ്ങൾക്കുപകരം ഏകീകൃത സൂചകങ്ങൾ കൊണ്ടുവരാനാണ് ജി.എച്ച്.എസ്. ശ്രമിക്കുന്നത്.

GHS ട്രാൻസ്പോർട്ട് പിക്റ്റോഗ്രാമുകൾ യുഎസ് ഫെഡറൽ ഹസാർഡസ് മെറ്റീരിയൽസ് ട്രാൻസ്പോർട്ടേഷൻ ആക്ട് (49 USC 5101–5128), 49 CFR 100-185 ലെ DOT നിയന്ത്രണങ്ങൾ എന്നിവ പോലുള്ള ദേശീയ നിയന്ത്രണങ്ങളിൽ വ്യാപകമായി നടപ്പിലാക്കിയിരിക്കുന്ന അപകടകരമായ വസ്തുക്കളുടെ ഗതാഗതത്തെക്കുറിച്ചുള്ള യുഎൻ ശുപാർശകളിൽ ശുപാർശ ചെയ്തിരിക്കുന്നതിന് സമാനമാണ്.

## ഭൗതിക അപകടങ്ങളുടെ സൂചകചിത്രങ്ങൾ

## ആരോഗ്യസംബന്ധമായ അപകടങ്ങൾക്കുള്ള സൂചകചിത്രങ്ങൾ
പൗലോസ്‌ മാർ പൗലോസ്‌

ഒരു ക്രൈസ്തവ വൈദികനും സാമൂഹ്യ രാഷ്ട്രീയ രംഗങ്ങളിലും ദൈവ ശാസ്ത്രത്തിലും സജീവമായി ഇടപ്പെട്ടിരുന്ന ഗ്രന്ഥകർത്താവുമായിരുന്നു *'ബിഷപ്പ് പൗലോസ്‌ മാർ പൗലോസ്‌*(14 സെപ്റ്റംബർ 1941 - 24 മാർച്ച് 1998)'. സ്വാതന്ത്ര്യമാണ് ദൈവം എന്ന ഗ്രന്ഥത്തിന് 1997. കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചു.ആവിഷ്കാര സ്വാതന്ത്ര്യത്തെയും മതാതീത ആത്മീയതെയും വിമോചനാത്മക കൃസ്തീയതയെയുംക്കുറിച്ച് നിരവധി ലേഖനങ്ങളെഴുതി. മതേതര ദൈവശാസ്ത്രപഠനത്തിലും വ്യത്യസ്ത മതേതര പ്രസ്ഥാനങ്ങളുമായുള്ള ആശയവിനിമയത്തിലും മനുഷ്യാവകാശത്തിന്റെയും ലോകസമാധാനത്തിന്റെയും  മേഖലകളിലും  പ്രവർത്തിച്ചു.

## ജീവിതരേഖ
തൃശൂരിൽ ചിറയത്ത് കോന്നിക്കര അന്തോണിയുടെയും കൊച്ചുമറിയത്തിന്റെയും മകനായി ജനിച്ചു. കാൽഡിയൻ സിറിയൻ ഹൈസ്കൂളിലും സെന്റ്‌ തോമസ്‌ കോളേജിലുമായി പഠനം പൂർത്തിയാക്കിയശേഷം സെറാംപൂർ യൂണിവേഴ്‌സിറ്റിയിൽ ദൈവശാസ്ത്രപഠനമാരംഭിച്ചു. തുടർന്ന്‌ അമേരിക്കയിലെ പ്രിൻസ്റ്റൺ തിയോളജിക്കൽ സെമിനാരിയിൽ നിന്ന് ദൈവശാസ്ത്രത്തിൽ   ബിരുദം നേടി. 1976 ൽ  കാൾ മാർക്‌സിനെയും ബോൺഹോഫറിനെയുംക്കുറിച്ചുള്ള തിയോളജി  ഗവേഷണ പ്രബന്ധത്തിന്‌ (A Bonhoefferian corrective of Karl Marx's critique of Religion) കാലിഫോർണിയയിലുളള ബർക്കിലിയിലെ ഗ്രാജുവേറ്റ്‌ തിയോളജിക്കൽ യൂണിയനിൽനിന്നും ഡോക്ടറേറ്റ്‌ ലഭിച്ചു.  പി.എച്ച്.ഡി. ലഭിച്ചു. 

58-ൽ വൈദിക വൃത്തിയിലെ ആദ്യപദവികളിലേക്ക്‌ പ്രവേശിക്കുകയും കലാലയപഠനം തുടരുകയും ചെയ്തു. 1965-ൽ പൂർണ്ണ വൈദികനായി. 1968-ൽ
പൌരസ്ത്യ കൽദായ സുറിയാനിസഭയിലെ ബിഷപ്പായി ഉയർത്തപ്പെട്ടു. 1976-നുശേഷം രണ്ടുതവണ എസ്.സി.എം കേരളശാഖയുടെ ചെയർമാനായി തെരഞ്ഞെടുക്കപ്പെട്ടു. ചെക്കോസ്ലോവാക്കിയ ആസ്ഥാനമായുള്ള ക്രൈസ്തവ സമാധാന സംഘനയുടെ ഇന്ത്യയിലെ പ്രസിഡണ്ടായും ജനീവ കേന്ദ്രമായുള്ള ലോക
ക്രൈസ്തവ വിദ്യാർത്ഥി ഫെഡറേഷന്റെ ചെയർമാനായും ദീർഘകാലം പ്രവർത്തിച്ചു. 
കേരളത്തിലെ കൽദായ സുറിയാനി സഭയിൽ ബിഷപ്പായിരുന്ന അദ്ദേഹം വേൾഡ് സ്റ്റുഡൻ്റ് ക്രിസ്ത്യൻ ഫെഡറേഷന്റെ പ്രസിഡൻ്റായും സേവനമനുഷ്ഠിച്ചിട്ടുണ്ട്. അനേകം തവണ അന്തർദ്ദേശീയ എക്യുമെനിക്കൽ സമ്മേളനങ്ങളിൽ പങ്കെടുത്തുകൊണ്ട്‌ പ്രബന്ധങ്ങൾ അവതരിപ്പിച്ചിട്ടുണ്ട്‌. ഇതിനിടയിൽ 1989-ൽ ചൈനയിലെ ടിയാനാൻമെൻ സ്ക്വയറിലുണ്ടായ വിദ്യാർത്ഥി പ്രക്ഷോഭത്തിന്റെ ദൃക് സാക്ഷിയാകേണ്ടി വന്നു.

ഒരു മതേതര ദൈവ ശാസ്ത്രജ്ഞൻ എന്ന് സ്വയം വിശേഷിപ്പിച്ച അദ്ദേഹം ആധുനിക ദൈവശാസ്ത്രത്തെ സാമൂഹിക തിന്മകൾക്കെതിരെ പോരാടാൻ ആയുധമാക്കി. മാർക്സിസവും കൃസ്തീയ ദർശനവും  തമ്മിലുള്ള സംവാദത്തിന് നേതൃത്ത്വം നൽകി. വിമോചന ദൈവശാസ്ത്രത്തിന്റെ കേരളത്തിലെ പ്രധാന വക്താക്കളിലൊരാളായിരുന്നു. കേരള സാഹിത്യ അക്കാദമി തെരെഞ്ഞെടുത്ത പ്രബന്ധങ്ങൾ പ്രസിദ്ധീകരിച്ചു.

## കൃതികൾ
* സ്വാതന്ത്ര്യമാണ്‌ ദൈവം (1996)
* നിശ്ശബ്ദരായിരിക്കാൻ നിങ്ങൾക്കെന്തധികാരം (1998)
* ദൈവത്തെ ചരിത്രത്തിലേക്ക്‌ തുറന്നുവിടുക(2000)
* മാർക്സിയൻ മത വിമർശനം(1980)
* ചെറുത്തുനിൽപ്പിന്റെ സംസ്‌കാരം
* തെരെഞ്ഞെടുത്ത പ്രബന്ധങ്ങൾ - ബിഷപ്പ് ഡോ പൗലോസ്മാർ പൗലോസ് (എഡിറ്റർ - ഇ.ഡി. ഡേവിസ്)
* Encounter in Humanization: Insights for Christian-Marxist Dialogue and Cooperation

## പുരസ്കാരങ്ങൾ
* വൈദികസാഹിത്യത്തിനു നൽകുന്ന കേരള സാഹിത്യ അക്കാദമിയുടെ കെ.ആർ.നമ്പൂതിരി എൻഡോവ്മെൻറ് അവാർഡ് (1997)
## പുറം കണ്ണികൾ
* ബിഷപ്പ്‌ പൗലോസ്‌ മാർ പൗലോസ്‌ – ഒരോർമ്മ
*യൂഹാനോൻ മാർ മിലിത്തോസിൻ്റെ ബ്ലോഗ് 
## അവലംബം

വർഗ്ഗം:വൈദികർ
വർഗ്ഗം:കൽദായ സുറിയാനി സഭ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
ഫെമിന ജബ്ബാർ

മലയാള സിനിമാ രംഗത്തെ ഒരു വസ്ത്രാലങ്കാരകയാണ് "ഫെമിന ജബ്ബാർ".തൃശൂർ ജില്ലയിലെ ചാവക്കാട് സ്വദേശിനിയാണ്. പത്തോളം ചലച്ചിത്രങ്ങൾക്ക് ഇവർ വസ്ത്രാലങ്കാരം നിർവഹിച്ചിട്ടുണ്ട്. എഴുത്തുകാരിയും പരിഭാഷകയും കൂടിയായ ഇവരുടെ  സായ എന്ന നോവൽ 2012 ൽ ഡിസി ബുക്സ് പ്രസിദ്ധീകരിച്ചിട്ടുണ്ട്.

## പുരസ്കാരങ്ങൾ

ഓ ബേബി എന്ന ചലച്ചിത്രത്തിന് മികച്ച വസ്ത്രാലങ്കാരത്തിനുള്ള കേരള സംസ്ഥാന ചലച്ചിത്രപുരസ്കാരം 2023 പുരസ്കാരം ലഭിച്ചു.

## വസ്ത്രാലങ്കാരം നിർവഹിച്ച ചിത്രങ്ങൾ

* കുട്ടന്റെ ഷിനിഗാമി (2024)
* ഷെയ്ഡ്സ് ഓഫ് ലൈഫ് (2024)
* കർണിക (2024)
* ആനന്ദപുരം ഡയറീസ് (2024)
* അതെന്താ അങ്ങനെ (2023)
* ഒ ബേബി (2023)
* ബി 32" റ്റു 44" (2023)
* ഇത്തിരി നേരം (2023)
* കാഥികൻ (2023)
* തീപ്പൊരി ബെന്നി (2023)
* ഭഗവാൻ ദാസന്റെ രാമരാജ്യം (2023)
* പ്രകാശം പരത്തുന്ന ഒരു പെൺകുട്ടി (2022)
* സൂപ്പർ ശരണ്യ (2022)
* അവൾ (2022)
* കുടുക്ക് 2025 (2022)
* മധുരം ജീവാമൃതബിന്ദു (2022)
* നിറയെ തത്തകളുള്ള മരം (2021)
* തണ്ണീർമത്തൻ ദിനങ്ങൾ (2019)

## അവലംബം

വർഗ്ഗം:മലയാളചലച്ചിത്രവസ്ത്രാലങ്കാരകർ
വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
എൻ. കുഞ്ഞുരാമൻ വൈദ്യർ

ലഘുചിത്രം|തിനവിള എൻ. കുഞ്ഞുരാമൻ വൈദ്യർ
പ്രഗല്ഭനായ ആയുർവേദ ചികിത്സകനായിരുന്നു **തിനവിള എൻ. കുഞ്ഞുരാമൻ വൈദ്യർ** (2 ഏപ്രിൽ 1890 - 19 ജൂലൈ 1964). കൊല്ലം മുനിസിപ്പൽ കൗൺസിലർ, ആയുർവേദ മഹാ മണ്ഡലം ജനറൽ സെക്രട്ടറി, എസ്.എൻ.ഡി.പി. യോഗം ഡയറക്ടർ എന്നീ നിലകളിലും പ്രവർത്തിച്ചു. ശ്രീമൂലം പ്രജാ സഭയിലെ നോമിനേറ്റഡ് മെംബറായിരുന്നു.

## ജീവിതരേഖ
കൊല്ലം പെരിനാട് ജനിച്ചു. കൊല്ലം ഗവൺമെന്റ് ഹൈസ്കൂളിലും ശിവഗിരി സംസ്കൃത സ്കൂളിലും പഠിച്ചു. മദിരാശിയിലെ എസ്.കെ.ഡി.പി. ആയുർവേദ കോളേജിൽ നിന്ന് 1914 ൽ ആയുർവ്വേദഭൂഷൺ ബിരുദം നേടി. ശ്രീനാരായണ വിലാസം ആയുർവേദ ഫാ‍ർമസി (എസ്.എൻ.വി.എ)എന്ന പേരിൽ കൊല്ലത്ത് ചിന്നക്കടയിൽ ഒരു സ്ഥാപനം ആരംഭിച്ചു. എസ്.എൻ.വി.എ യുടെ മരുന്നുകൾക്ക് കേരളത്തിനകത്തും പുറത്തും വലിയ പ്രചാരം ലഭിക്കുകയും തിരുവനന്തപുരം, തെങ്കാശി, കുറ്റാലം, മധുര, മദിരാശി തുടങ്ങി നിരവധി സ്ഥലങ്ങളിൽ ബ്രാഞ്ചുകൾ ആരംഭിക്കുകയും ചെയ്തു.

## ശ്രീനാരായണ വിലാസം ആയുർവേദ ഫാ‍ർമസി
ആയുർവ്വേദ ഔഷധ വിപണന രംഗത്ത് നൂതനമായ പല പദ്ധതികളും നടപ്പാക്കി.കുപ്പികൾ, ടിന്നുകൾ, പായ്ക്കറ്റുകൾ എന്നിവയിലാക്കി നിറച്ച് ലേബലൊട്ടിച്ച് കളർ പേപ്പറുകളിലാക്കി പാക്ക് ചെയ്യുന്ന സമ്പ്രദായം ആരംഭിച്ചത് കുഞ്ഞുരാമൻ വൈദ്യരായിരുന്നു.

## ശ്രീനാരായണ വിലാസം ആയുർവേദ സ്കൂൾ
കൊല്ലത്ത് ഇന്നത്തെ ബെൻസിഗർ ആശുപത്രിക്കു സമീപം സംസ്കൃത ആയുർവേദ സ്കൂൾ 1921 ൽ ആരംഭിച്ചു. അക്കാലത്ത് തിരുവിതാംകൂറിലെ അഞ്ച് ആയുർവേദ ഹൈസ്ക്കൂളുകളിലൊന്നായിരുന്നു. മുപ്പതു വർഷത്തോളം പ്രവർത്തിച്ച വിദ്യാലയത്തിൽ ഫ്രഥമം മുതൽ ശാസ്ത്രി വരെയും  ആയുർവേദ പാഠശാലയിൽ പ്രഥമം മുതൽ തൃതീയം വരെയും ക്ലാസുകൾ ഉണ്ടായിരുന്നു.  ഈസ്ഥാപനത്തിന് തിരുവിതാംകൂർ ഗവൺമെന്റിന്റെ അംഗീകാരവും ധന സഹായവും ലഭിച്ചിരുന്നു.

## ശ്രീനാരായണ വിലാസം ആയുർവേദ ആശുപത്രി
രോഗികളെ കിടത്തി ചികിത്സിക്കുന്നതിനായി  പരിഷ്കൃത രീതിയിൽ ആവശ്യമായ ഉപകരണങ്ങളോടെ ഒരു ആയുർവേദ നഴ്സിംഗ് ഹോം സ്ഥാപിച്ചു. സ്വന്തമായി ഔഷധത്തോട്ടവും ഉണ്ടായിരുന്നു.

## ആയുർവേദം മാസിക
ആയു‍വ്വേദ പ്രചരണത്തിനായി ആര്യഭാരതി പ്രസ് ആരംഭിച്ച് ആയുർവേദം മാസിക പ്രസിദ്ധീകരിച്ചു. വിരമിച്ച കേരള ചീഫ് ജസ്റ്റിസ് കോമലേഴത്ത് ശങ്കരൻ വക്കീൽ, പരവൂർ ദാമോദരൻ വക്കീൽ എന്നിവരായിരുന്നു പ്രസിന്റെ മാനേജർമാർ.

## അവലംബം

വർഗ്ഗം:ആയുർവേദം
വർഗ്ഗം:കേരളത്തിലെ ഭിഷഗ്വരർ
വർഗ്ഗം:1890-ൽ ജനിച്ചവർ
വർഗ്ഗം:ഏപ്രിൽ 2-ന് ജനിച്ചവർ
വർഗ്ഗം:ജൂലൈ 19-ന് മരിച്ചവർ
വർഗ്ഗം:1964-ൽ മരിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കൊല്ലം ജില്ലയുടെ ചരിത്രം